
Situaţia preoţimii basarabene în timpul
ocupaţiei sovietice din anii 1940 – 1941
Pr. lect. dr. Veaceslav CIORBĂ,
Chişinău
În anul 1940, ca urmare a „Protocolului adiţional
secret al Pactului Ribbentrop-Molotov”, Uniunea
Sovietică, ignorând şi abrogând convenţiile şi tratatele
semnate în perioada interbelică, a anexat prin forţa
armelor, între 28 iunie şi 3 iulie, Basarabia, nordul
Bucovinei şi ţinutul Herţa.
Autorităţilor sovietice nu le-a fost pe plac că în
teritoriile anexate există o Biserică puternică, cu
enoriaşi profund religioşi, care ar fi putut opune
rezistenţă politicii lor de sovietizare. De aceea, imediat
după ocupare a fost pus în mişcare întregul sistem de
stat, care a acţionat pe toate căile posibile şi prin toate
mijloacele întru distrugerea Bisericii Ortodoxe din
Basarabia. (continuare în pag. 8)
Număr închinat împlinirii a 91 de ani de la realizarea statului unitar român
Viorica OLARU-CEMÎRTAN, Chişinău,
doctorandă, Universitatea „Al. I. Cuza”, Iaşi
În contextul istoric general-european marcat de cea de-a doua
conflagraţie mondială, relaţiile româno-sovietice continuau să fie
încordate. Dar începutul apogeului de înrăutăţire a lor a fost discursul lui
Molotov la şedinţa C.C. al P.C. al U.R.S.S., difuzat de Radio Comintern,
în emisiunea sa de la ora 22 a zilei de 29 martie 1940.
Discursul a fost retransmis la posturile de radio şi pe 30 martie, iar
presa a mediatizat timp de câteva zile cuvântarea diplomatului sovietic.
Şi în timp ce postul de Radiodifuziune Moscova comenta cu multă
satisfacţie discursurile ţinute de tovarăşii Molotov şi Jdanov, în
România şi Basarabia aceste evenimente au contribuit la apariţia unor
articole pline de nelinişte şi nedumerire. Ziarul editat la Bucureşti,
„România”, din 2 aprilie 1940, conţinea un articol scris la 30 martie de
J. Paleologu, întitulat generic Pe marginea ultimului discurs al domnului
Molotov. Autorul afirma că „politica noastră de înzestrare a oştirii şi
de pază a frontierelor noastre constituie un element de garanţie pentru
menţinerea şi respectarea drepturilor noastre ca şi pe acelea ale
vecinilor noştri. Dar cuvântarea domnului Molotov conţine în afara
asigurărilor liniştitoare de mai sus – unele pasagii pline de nedumeriri.
În primul rând, „între Rusia Sovietică şi România nu există un pact de
neagresiune”. Şi avem tot dreptul a ne exprima această nedumerire,
când ştiut este că Pactul Briand-Kellog nu era altceva decât o convenţie
de neagresiune. Iată de ce afirmaţia domnului Molotov ne-a surprins”1.
Aceeaşi suspiciune şi mirare faţă de declaraţiile făcute de oficialul
de la Moscova au dominat în ziarul „Timpul” din aceeaşi zi, care
comenta: Molotov [...] a încheiat cuvântarea prin cuvintele următoare:
„Misiunea politicii noastre externe este de a asigura pacea între
popoare şi securitatea ţării noastre. De aici decurge poziţia noastră de
neutralitate, precum şi neparticiparea noastră la război. Această
atitudine corespunde intereselor tuturor popoarelor care aspiră la
pace...”.
E de prisos să amintim în această privinţă statornica politică de
pace a ţării noastre. România nu a încetat să sprijine din toată
convingerea şi cu toate puterile ei, o politică de pace, de ordine şi de
securitate. O Românie puternică şi neatârnată este o garanţie de
siguranţă pentru statele vecine.
Afirmarea atât de categorică a domnului Molotov că nu ar exista
un pact de neagresiune între Rusia şi România ne-a surprins. E drept că
nu există un act bilateral în această privinţă. Există însă între cele două

Un Don Quijote basarabean
Theodor CODREANU
La aniversarea a 80-a a scriitorului Ion Druţă, în
toamna lui 2008, Dumitru Matcovschi avea la dânsul
două volume pe care mi le-a dăruit: unul de poezie,
altul de teatru: Neamul Cain (Editura Ştiinţa, Chişinău,
2008) şi Teatru (Editura Prometeu, Chişinău, 2004).
Dedicaţia de pe volumul de versuri sună aşa: „Vă rog,
domnule Codreanu, citiţi aceste poeme, cu mintea
moldoveanului cea de pe urmă le-am adunat într-un
volum, D. Matcovschi”. Le-am citit şi eu tot cu mintea
moldoveanului cea de pe urmă, adică la aproape un an
de la primirea darului. Cu siguranţă, se poate scrie în
cunoştinţă de cauză despre poezia lui Dumitru
Matcovschi chiar pornind numai de la acest volum,
care este o antologie de autor, făcută după criterii
neortodoxe, aş zice în maniera eminesciană din Poesii
(1883-1884), celebra ediţie princeps atribuită exclusiv
lui Titu Maiorescu, dar unde se vede şi voinţa poetului,
deşi încălcată de îngrijitor, după cum a argumentat N.
Georgescu, cel mai bun cunoscător al tuturor ediţiilor
eminesciene. (continuare în pag. 5)
Impactul discursului lui Veaceslav Molotov,
din 29 martie 1940, asupra stării de spirit a
populaţiei din spaţiul românesc

state obligaţiuni de neagresiune, izvorând din Pactul Briand-Kellog (1929). Prin Convenţia de la Londra (3 iulie 1933) s-au
desăvârşit aceste obligaţiuni, cu definiţia amănunţită dată noţiunii de agresiune. Guvernul sovietic, care afirmă cu atâta tărie voinţa
lui de pace, nu poate decât să împărtăşească acest paşnic punct de vedere al nostru.2
Acestei alocuţiuni, viu comentată de presa şi populaţia din Basarabia, i s-a atribuit o importanţă deosebită prin faptul că Rusia nu
recunoscuse alipirea Basarabiei la Vechiul Regat şi că, în pofida pactelor Briand-Kellog şi a Acordului de la Londra, puterea sovietică
intenţiona să revendice Basarabia.
În mod clar, în presă se resimţea neliniştirea populaţiei, la toate nivelele sociale: şomerii, muncitorii, săracii discută aprins;
gospodarii, intelectualii, credincioşii sunt în panică - trebuie să revină în Vechiul Regat?!.3 Fiecare însă, avea motivele sale şi era
firesc ca impresia produsă de acest discurs să fie diferită după diversele straturi sociale, grupuri etnice şi de interes.
Conform documentelor de arhivă, repercusiunile asupra stării de spirit a populaţiei din Basarabia au fost mari şi diverse.
Localitatea basarabeană în care cel mai viu a fost discutat şi analizat acest fapt politico-diplomatic, desigur, a fost municipiul
Chişinău, centru economic şi cultural, în care, graţie radiodifuziunii, discursul a fost ascultat la radio chiar pe 29-30 martie. Chiar de
sâmbătă, în unele cercuri se vorbea despre acest discurs, în special despre partea referitor la Rusia Sovietică şi România. Dar,
marele public a luat cunoştinţă despre conţinutul acestui discurs abia duminică, pe 31 martie sau chiar luni, 1 aprilie, din presă.
Lumea intelectuală şi în special lumea cu experienţă în judecarea faptelor au apreciat discursul ca exprimarea unei necesităţi
politice interne pentru a redresa moralul cetăţenilor U.R.S.S.-ului, în urma influenţei destul de rele a felului cum s-a comportat
armata rusă în războiul cu Finlanda. Astfel că atitudinea şi tonul cu care s-a exprimat faţă de România, nu era decât o uşoară şi
ieftină fonfaronadă cu un stat căreia credea să i se poate adresa în felul acesta fără nici un risc.
În al doilea rând, s-a observat că discursul nu aducea nici o noutate peste ceea ce se ştia până acuma (nerecunoaşterea
Basarabiei ca făcând parte integrantă din România, nesinceritatea şi lipsa de temei a raporturilor dintre România şi U.R.S.S. care
poate să sufere modificări de la o zi la alta).
Aceste cercuri intelectuale nu au dat prea multă importanţă acestei cuvântări fiindcă au reacţionat în felul următor: dacă
discursul a debutat cu o afirmaţiune neserioasă, atunci este foarte de crezut că discursul a mai putut să conţină şi alte afirmaţiuni
lipsite de seriozitate între care ar fi şi partea relativă la România. În lumea evreiască a claselor mai înstărite şi mai pricepute,
discursul, de-asemenea, nu a produs nici un efect, fiind primit cu oarecare scepticism şi nici într-un caz nu cred că discursul ar putea
anunţa fapte pentru un viitor apropiat, ci maximum ar putea reprezenta speranţele pe care le are Rusia în viitoarea conferinţă de
pace şi bineînţeles în eventualitatea când Germania va fi învingătoare. Masele evreieşti ale sărăcimii, care, dacă nu sunt în totalitate
comuniste, dar totuşi trag speranţe mai bune într-o schimbare de regim şi fiind, în acelaşi timp şi într-o necunoaştere exactă a acestui
discurs, mulţumindu-se numai cu colportări fragmentare de la om la om, cred într-o viitoare ocupare a Basarabiei de către Rusia. Nu
toată această lume crede că evenimentul va aduce şi o fericire pentru ei. Bineînţeles că masele comuniste caută să exploateze în
folosul lor acest discurs, dându-i interpretări favorabile scopurilor lor.
Lumea mijlocie orăşenească (creştinii), în special localnicii, nu au dat nici ei prea multă crezare discursului că ar putea să aibă
consecinţe imediate, dar au aerul de a rămâne influenţaţi, păstrând o stare de expectativă.
Paralel cu impactul asupra populaţiei din Chişinău, marele public al periferiilor nu are cunoştinţă nici a discursului, nici a altor
fapte precise de dată recentă, fiind influenţat, pe de o parte, de diversele veşti care au circulat mai demult relativ la intenţiunea
Rusiei de a ocupa Basarabia, iar pe de altă parte, de prezenţa a numeroase trupe în toată Basarabia şi care trec şi pleacă prin şi din
oraşul Chişinău. La ţară lumea se găseşte aproape în aceeaşi situaţiune ca şi lumea orăşenească: pe de o parte zvonuri fanteziste
lansate de comuniştii interesaţi, pe de altă parte, o aglomeraţiune evidentă de trupe, iar în regiunea unde se lucrează fortificaţiile o şi
mai mare aglomeraţiune şi activitate a acestor trupe, care, prin prezenţa lor, arată acestei populaţiuni că zvonurile comuniste chiar
dacă ar fi existând ele sub formă de intenţiuni ale Rusiei, nu vor putea să aibă o realizare, decât îndepărtată şi foarte greoaie.4
În Orhei, a fost sesizată o evoluţie a interpretării acestei cuvântări: La început, discursul domnului Molotov referitor la
Basarabia în rândurile intelectualilor, auzit la radio, a produs o vie impresie, observându-se o surescitare nervoasă şi îngrijorare
pentru soarta Basarabiei. Dar când acest discurs a fost publicat în mai multe ziare din Bucureşti, ca „Universul”, „Timpul”,
„Curentul” etc., majoritatea intelectualilor s-a recules, susţinând că avertismentul lui Molotov interpretat contra României nu ar
avea alt scop decât a intimida şi face jocul Germaniei sub sugestia căreia, după toate probabilităţile, Molotov a strecurat cuvintele
aproape ameninţătoare în scop de a face ca România să respingă braţele aliaţilor francezi şi englezi, deoarece Germania, în
actualele împrejurări, are absolută nevoie de produsele noastre şi pentru un oarecare timp nu este în interesul Germaniei de a
împinge Rusia Sovietică la o acţiune de război contra noastră şi, prin urmare, afirmaţia domnului Molotov că ţara noastră ar putea fi
atrasă într-o acţiune duşmănoasă faţă de soviete, nu poate fi luată în serios şi cuvintele rostite sunt considerate banale şi fără nici o
valoare, astfel că pe spusele domnului Molotov că Guvernul Sovietic face o politică de pace şi de relaţiuni solide cu vecinii săi nu
arată decât mascarea adevărului şi nu aşteaptă decât un moment prielnic ca prin surprindere, să ne smulgă Basarabia, vizând gurile
Dunării şi chiar porturile maritime Romaneşti pentru a avea acces în marea Neagră. Tot intelectualii susţin cu tărie că pe discursul
lui Molotov, aşa-zis împăciuitor, nu se poate pune nici o bază, deoarece acest discurs nu diferă de discursul îndreptat contra
Finlandei, înainte de a-i declara război.
La sate, discursul este aproape necunoscut de majoritate, însă acei ţărani care au luat contact cu intelectualii, au rămas
surprinşi de pretenţiunile U.R.S.S. asupra Basarabiei, deoarece ţărănimea a considerat chestiunea Basarabiei lichidată încă acum 20
ani. Credinţa marii majorităţi a populaţiei este că Uniunea Sovietică nu va îndrăzni să înceapă un război pe această temă. Această
convingere se bazează pe opoziţia Germaniei şi, în special, a Italiei – un alt motiv care ar împiedica acţiunea sovietică este hotărârea
aliaţilor de a opri acţiunea de extindere prin mijlocirea Turciei, care se află în cele mai frumoase relaţiuni cu noi.
În sânul majorităţii populaţiei minoritare evreieşti, s-a observat o oarecare satisfacţie şi văd cu bucurie destinderea Rusiei
Sovietice prin faptul că chestiunea Basarabiei se află în litigiu şi astăzi, însă cei înstăriţi şi cu situaţiuni materiale bune nu văd cu
ochi buni pretenţiile sovietice.

În concluzie: Discursul domnului Molotov a avut şi încă are un efect dăunător asupra populaţiunei din sectorul nostru, creând
nelinişte şi nesiguranţă pentru ziua de mâine. În general, păturile intelectuale şi populaţia românească privesc discursul domnului
Molotov cu claritate, însă spiritele sunt neliniştite şi totuşi aşteaptă cu toată încrederea precipitarea evenimentelor, crezând în forţele
franco-engleze şi sprijinul Italiei şi, în special, atragerea Rusiei Sovietice de partea aliaţilor şi numai astfel se zice că am putea scăpa
de un război inevitabil. Cu toate acestea, populaţia înţeleaptă atrage atenţiunea asupra măsurilor de precauţiune, având toată
nădejdea în conducătorii ţării.5
La Cetatea Albă, cum şi era de aşteptat, discursul lui Molotov a avut repercusiuni asupra stării de spirit a populaţiei din acest
sector. Populaţia românească de pe teritoriul urban (salariaţi, publici, ofiţeri, magistraţi, liber profesionişti) este stăpânită de două
opinii:
1. Unii cred că U.R.S.S. este hotărâtă să ocupe Basarabia şi că a atins chestiunea lui Butenco ca să aibă un pretext de
provocare a războiului dintre noi şi U.R.S.S., mai ales că Berlinul, pentru a avea mână liberă pe frontul de Vest şi pentru a obţine
petrol, vite, cereale şi alte materii prime din Rusia Sovietică ar putea orişicând să facă o înţelegere cu U.R.S.S. în spatele României,
căci coloniştii pe care-i are Germania aici nu ar constitui un impediment pentru ea de a admite ca U.R.S.S. să ocupe Basarabia,
întrucât i-ar disloca şi transfera în graniţele Reichului, şa cum a făcut cu germanii din Polonia, ocupată de U.R.S.S.
2. Alţii cred că U.R.S.S.-ul, care niciodată nu a recunoscut anexarea Basarabiei la Patria Mumă, nu se gândeşte să ocupe
Basarabia, dar a deschis acum chestiunea aceasta pe care întotdeauna au rezervat-o ca o piesă de schimb, pentru a putea obţine de a
România bazele navale la Bugaz, Constanţa şi Balcic spre a-şi asigura hegemonia în marea Neagră în care chestiune ar fi interesat şi
Berlinul în scop de a nu permite aliaţilor să fie stăpâni pe Orientul Apropiat, respectiv Turcia, care de la începutul ostilităţilor între
aliaţi şi Germania înclină spre aliaţi.
Populaţia germană, în special pătura intelectuală, este foarte liniştită şi nu găseşte nimic nou în discursul lui Molotov, întrucât
acesta agită o problemă veche şi care n-ar fi uitat să adauge că nu violenţa ar fi mijlocul pentru rezolvarea ei.
Populaţia evreiască nu dă mare importanţă discursului lui Molotov şi consideră că U.R.S.S. e incapabilă să susţină un război cu
România, afirmând că Molotov în acest discurs n-a vrut decât să vadă reacţiunea ce se va produce în faţa acestor afirmaţii în lumea
întreagă, în special în cercurile aliaţilor şi pentru a vedea ce atitudine ia Italia, care recent a declarat că nu va permite U.R.S.S.-ului
să aducă cea mai mică încălcare a teritoriului balcanic şi în Sud-Estul European. Tot evreii afirmă că România nu se poate teme nici
într-un caz de o agresiune din partea U.R.S.S., căci un război eventual cu România i-ar face pierderi mult superioare celor suferite în
războiul ruso-finlandez şi care pot aduce o reacţiune tulburătoare a liniştii interne.
Discursul n-a putut pătrunde în marea masă a populaţiei, în special cea rurală, şi, deoarece nu avem ceva informaţii, starea de
spirit este liniştită, viaţa economică îşi desfăşoară cursul în acelaşi ritm şi discursul n-a produs panică în nici o pătură socială.
Atât cercurile româneşti, cât şi cele minoritare sunt ferm convinse că România nu va admite un compromis şi nici un fel de
discuţie asupra teritoriului basarabean întrucât domneşte convingerea că a fost şi este pământ românesc, care s-a realipit la Patria
Mumă pe baza principiului de autodeterminare a popoarelor (hotărârea Sfatului Ţării).6
În general, situaţia pe întreaga Basarabie se reducea la o stare polivalentă, înregistrată de documentele timpului ca o stare de mare
cumpănă: ... au avut loc reuniuni în familii unde s-a ascultat şi comentat după aprecierile proprii substratul dubios care a provocat o
îngrijorare, însoţită de repercusiuni asupra stării de spirit a populaţiei din acest ţinut.
1. intelectualii, profesorii, megistraţii, ofiţerii, salariaţii publici cred că Uniunea Sovietică este hotărâtă să ocupe Basarabia;
2. alţii cred că U.R.S.S. nu intenţionează să ocupe Basarabia, doar ne presează pentru a ocupa bazele navale;
3. în cercurile populaţiei intelectuale ruseşti, după o viaţă de 22 ani sub conducerea românească, se manifestă o mare
îngrijorare faţă de o eventuală schimbare bruscă a regimului în Basarabia. Majoritatea ruşilor din pătura săracă însă, legaţi de
acest pământ unde s-au născut, aşteaptă cu nerăbdare desfăşurarea evenimentelor, în felul cum a fost înţeles de ei discursul domnului
Molotov, adică nerecunoaşterea alipirii Basarabiei la România.
Aceştia, păstrându-şi sentimentele ostile României, sunt gata în orice moment a comite acte de natură a periclita siguranţa
internă, reacţionând la o eventuală măsură de reprimare, luată de autorităţile române, prin grupele de terorişti, ce sunt în curs de
organizare.
Se observă că pătura intelectualilor bogaţi ovrei şi creştini începe sau caută să-şi lichideze averile imobile, iar cei care
simpatizează regimul comunist, nădăjduind că vor ocupa situaţii mai bune, sunt în aşteptarea evenimentelor ce cred că se vor
desfăşura în favoarea sovietelor. Pătura intelectuală, formată din mici meseriaşi şi oameni de afaceri, se ocupă în mod serios de
pretenţiunile evocate prin discursul domnului Molotov, pe care le consideră asemănătoare celor ce au fost impuse Finlandei, înainte
de izbucnirea conflictului armat.
Majoritatea celor ce au ţintit privirile spre soviete şi care au intrat direct în slujba acestora, o formează muncitorimea de la
oraşe şi într-o proporţiune mai redusă ţărănimea. Totuşi, în mare parte, chiar şi populaţia rusească ce nutreşte sentimente
prosovietice sau mai bine-zis rusofilii, este întrucâtva intimidată de o eventuală introducere a regimului comunist în Basarabia, mai
ales datorită zvonurilor că sovietele nu au nevoie de cetăţenii din această provincie de la 30 ani în sus, întrucât aceştia au trăit sub
regimul ţarist şi sub regimul românesc, aşa că n-ar putea fi folosiţi regimului sovietic, neputându-se conta pe ei sub nici o formă.7
4. coloniştii germani, în special pătura intelectuală, este liniştită, negăsind nimic nou în discursul lui Molotov, deoarece
problema Basarabiei, după părerea lor, se va soluţiona la conferinţa de pace şi la timpul oportun;
5. populaţia evreiască comentează în mai mult feluri: a) se crede că a fost un fel de avertisment în sensul că se pregăteşte o
agresiune şi deci, trebuie pregătite masele în acest scop. b) se pregăteşte o formulare a pretenţiunilor sovietice pentru tranşarea
chestiunii pe cale de negocieri. c) scopul discursului este de a intimida şi a face jocul Germaniei;
6. populaţia rurală este convinsă că România nu se poate teme în nici un caz de o agresiune din partea U.R.S.S., întrucât un
eventual război cu România i-ar cauza pierderi U.R.S.S.

În concluzie, discursul a avut şi încă mai are un efect dăunător asupra stării de spirit a populaţiei din Basarabia, creând
nelinişte şi nesiguranţă pentru ziua de mâine, nesiguranţă sporită de convingerea că ţara noastră nu va admite nici un compromis şi
nici un fel de discuţii asupra teritoriului Basarabiei, care poate astfel deveni în viitorul apropiat primul teatru de război. 8
În condiţiile în care în Basarabia mişunau agenţii bolşevici, acest discurs era pe de o parte preamărit de aceştia, iar pe de altă
parte, subestimat de cei care se bizuiau pe forţele aliate şi pe fortificaţiile ţării. Deci, contextul european şi intern, bulversat de
discursul lui Molotov, deşi i-a sesizat doza de pericol, nu-i dăduse, totuşi o mare importanţă, părerile fiind împărţite atât între diferite
categorii de populaţie, cât şi în dependenţă de aspiraţiile şi interesele personale.
Rezumând, afirmăm că cei care considerau că Molotov a vorbit serios mizau pe faptul că 1. discursul, care e asemănător cu cel
adresat Finlandei înainte de beligiune, e periculos şi atentează la Basarabia. 2. deoarece nu aducea nici o noutate, tocmai prin aceasta
sublinia existenţa unei probleme mai vechi, acutizând-o. 3. referinţa la politica de prietenie a Uniunii Sovietice maschează intenţia
adevărată a ei şi face jocul Germaniei, împingând România spre piaţa de desfacere germană. Asemenea idei împărtăşeau atât cei care
susţineau pretenţiile sovietice asupra Basarabiei, cât şi o parte dintre cei care se temeau mult de un astfel de scenariu.
Speranţele că ameninţările lui Molotov vor rămânea doar pe hârtie erau alimentate de ideea fixă că aliaţii nu vor permite
extinderea războiului în S-E Europei, că ţara are fortificaţii puternice şi Rusia Sovietică nu va îndrăzni să atace, în special după
dezastrul pe care l-a suferit în Finlanda. În cele din urmă se dorea să se creadă că această pentru a
redresa situaţia internă a ţării, dezechilibrată după războiul cu Finlanda.
Deci, nu avem un unison de opinii nici în societate în general, nici în fiecare categorie so
luat-o ca un joc politic, o glumă de prost gust. O altă parte, însă, au văzut în cuvântare o amen
Evreii înstăriţi nu au luat în serios această ameninţare considerând-o ireală, sceptică, in t
comunişti, au fost entuziasmaţi de o astfel de perspectivă, sperând în schimbarea situaţiei lor p
politic în Basarabia.
Localnicii, orăşenii în special, au fost atinşi de aceste cuvinte şi erau în aşteptarea evolu
cunoscut discursul din prima sursă, la ei au ajuns doar interpretările din ziare sau de la inter
calm, această linişte bazându-se pe trupele şi fortificaţiile care se făceau în ţară. O parte
problema recunoaşterii Basarabiei s-a rezolvat la Conferinţa de la Paris şi că e scoasă de la ord
evidenţă încrederea populaţiei faţă de conducerea ţării, care, în viziunea majorităţii, nu va c
foarte viu vizita regelui Carol la Chişinău în ianuarie 1940 şi promisiunea acestuia că nici o br
Descifrând acest subiect, am ţinut să arătăm că societatea românească în general, şi cea b
în faţa unui mare pericol, atât personal, cât şi de stat, nu a avut de unde şti că acest pericol
Erau ultimile luni când se mai putea respira liber, când viaţa decurgea în albia valorilor cre
momentul discursului lui Molotov, a început neliniştea pentru ziua de mâine. Începuse febra
momentele oportune să se declanşeze cu putere contra celorlalţi. Agitaţia bolşevică se întărea
de la cele scrise, la agitaţia de la om la om. Acum încep să se contureze cercurile prosovie
mare şi mai evidentă. De aici pornesc rădăcinile tragediilor ce aveau să se abată asupra basara
se formeze imaginea şi statutul social al trădătorului şi al vânzătorului de neam, a celor care v
din rolurile mici dar importante în viitoarele deportări.
Note:
1. A.N.R.M., F. 680, i. 1, d. 3855, f. 19, Extras din ziarul „România”, nr. 661, 2 aprilie 1940.
2. Ibidem, f. 16, Extras din ziarul „Timpul”, nr. 1048, 2 aprilie, 1940.
3. Ibidem, f. 15.
4. Ibidem, f. 24, din raportul Chesturii Poliţiei Municipiului Chişinău, Birou
Administrativ, de la 2 aprilie 1940.
5. Ibidem, f. 20-22, din raportul Poliţiei Orhei, semnat de Şeful Poliţiei, T.
Mâşcov şi Secretarul Poliţiei, V. Popescu, înaintat inspectorului regional de
poliţie la 1 aprilie 1940.
6. Ibidem, f. 23, din raportul poliţiei de siguranţă semnat de Şeful Poliţiei,
Georgescu Ioan şi Şeful Biroului Poliţia de Siguranţă, comisar, Teodorescu
Petre, la 2 aprilie 1940.
7. Acest zvon s-a dovedit a fi o realitate, căci arestările şi deportările au înghiţit
cea mai mare parte a celor care au fost fideli acestor două feluri de trai diferit
decât cel bolşevic.
8. Ibidem, f. 29-32, raport semnat de Inspectorul Regional, C. Maimuca, la 2
aprilie 1940.
(continuare din pag. 1)
De regulă, antologiile de autor urmează
criteriul cronologic, cu selecţii din
volumele agreate de scriitor sau de editor.
Dumitru Matcovschi nu procedează aşa. El
îşi „deconstruieşte” opera şi o
replămădeşte, reţinând poeme de la origini
până în prezent, ca să-l parafrazez pe G.
Călinescu, adică din anii debutului, 1962-
1963, până la 2008, dar nu într-o ordine
cronologică, vârstele poetice
simultaneizându-se după o logică interioară,
în armonie cu întreaga personalitate şi cu
ţin

cială în parte. Unii dintre intelectuali au
inţare reală, la fel ca în cazul Finlandei.
imp ce evreii fără mari proprietăţi şi cei
ersonale odată cu schimbarea regimului
ţiei evenimentelor. Iar sătenii nu prea au
mediari. Dar, în general, spiritul lor era
, însă, a fost foarte mirată, crezând că
inea de zi. Oricum, documentele scot în
eda aşa de uşor Basarabia (amintindu-şi
azdă din Basarabia nu va fi cedată).
asarabeană, în special, deşi bănuia că stă
e atât de aproape şi atât de ameninţător.
ştine, în modul firesc, nestingherit. Din
în cercurile prosovietice, care aşteptau
, schimbându-şi formele de manifestare,
tice, probolşevice într-o măsură tot mai
benilor în următorii ani. Acum începe să
or colabora cu sovieticii şi vor juca unul
Theodor CODREANU
ta vizionară, enunţată în titlu.
ecţiunile” cărţii, dacă pot fi numite aşa,
nt marcate de „arte poetice” sub forma
or poeme în proză, în care domină
unţul reflexiv de atitudine estetică,
rală, socială şi naţională. Altminteri,
Familia A.C.P.B.B.
işinău – Huşi - Bucureşti

constat că aceeaşi manieră e abordată de
scriitor şi în arhitectonica volumului de
teatru. Altfel spus, Dumitru Matcovschi
face parte dintre acei autori conştienţi că
opera lor se constituie dintr-o singură
Carte, gând care l-a purtat şi pe Eminescu
şi la care a năzuit, spre exemplu, la modul
teoretic şi practic, Mallarmé.
Dintre basarabeni, o conştiinţă similară
a avut regretatul Grigore Vieru, care, de
altfel, şi-a încheiat opera antumă cu un
volum testamentar: Taina care mă apără
(2008).
Destinul uman şi literar al lui Dumitru
Matcovschi pare a fi în contratimp cu
istoria. Mihai Cimpoi, altminteri, descifra
în fiinţa poetului un „dramatism organic” şi
„un suflu tragic ardent”1. Bine zis „ardent”,
fiindcă în alchimia poetică a elementelor
focul interior mistuitor cunoaşte o paletă
largă, de la dorul „folcloric” şi eminescian
până la rugul de taină care arde undeva în
lunci (Acolo, Vine primăvara etc.).
Desigur, focul central din lirica
basarabeană, ca şi din epos, este cel al
vetrei.(Focul din vatră se numeşte un
roman din 1982). Unul dintre primele sale
volume, Descântece de alb şi negru (1969)
a fost înfierat de regimul sovietic şi dat la
topit, moment care l-a transformat într-un
proscris, pentru ca în clipa siderală a
renaşterii Basarabiei, la care a avut o
contribuţie decisivă, să treacă prin
martirajul accidentului rutier de la 17 mai
1989. Lupta cu moartea nu i-a înfrânt
voinţa de viaţă şi nu i-a frânt elanul creator,
deşi s-a văzut în situaţia de a deveni un
militant, autor de imne şi de blesteme.2 În
„contratimp” cu istoria va fi şi după 1989,
când, încetul cu încetul, Basarabia a
recăzut în gheara „monstrului” asiatic, cum
îl numeşte, în numeroase contexte,
Dumitru Matcovschi, în vreme ce tinerii
scriitori s-au lăsat vrăjiţi de textilismul
textualist (Paul Goma) al
postmodernismului neostângist. În atari
condiţii, el şi-a asumat, mai departe,
condiţia a ceea ce se descoperise demult:
un Don Quijote al literaturii basarabene.
Dar unul care nu mai are nici „scutier” sau
nu mai are nevoie de un „scutier”: „Mă bat
ca Don Quijote/ cu morile de vânt./ Râd
oamenii de mine:/ m-am rupt de la
pământ.// Un rătăcit adică./ Alţi oameni,
alte vremi…” (Aşa-i la moldoveni, 1986).
După 1989, va înfrunta cu armele sale
„anacronice” râsul postmoderniştilor, care
au schimbat literatura pe metaliteratură,
considerând că important e nu ce spui, ci
doar cum spui, spre marea satisfacţie a
„monstrului”: „Şi monstrul rânjeşte stupid,
deasupra tuturor ”.Şi adaugă laitmotivul
donquijotesc: „Mă lupt cu morile de vânt”.
(Aceasta-i lumea, 23 decembrie 2007). Mă
întreb cât de ridicol este un scriitor care se
încăpăţânează să creadă că literatura se mai
poate lupta cu metaliteratura, într-o ultimă
încercare de salvare a canonului literar
european. Dumitru Matcovschi o face în
numele vieţii şi al destinului Basarabiei. În
trufia lui aproape mistică, exprimată adesea
stângaci, descoperă un fapt uluitor:
postmoderniştii pretind că scriu o poezie a
concretului, dar, în realitate, sunt maşini
sterpe, mori care macină în gol şi în care el,
Don Quijotele, vede uriaşii puşi să slujească
„monstrul”: „Roboţii, automatele,
postmoderniştii n-au nici un simţământ.
Versuri eunuce, sterpe scriu roboţii. Poeţii
adevăraţi scriu dureri. Omul de alături,
cititorul, aplecat peste carte, va înţelege şi
se va bucura, că în această clipă, aici şi
acum, se naşte lumina. În cuvânt răzbate
din cuvânt, ca firul de apă din piatră, prin
piatră”. (Scrisul, 30 august 2006).
Acestui insolit şi îndurerat Don Quijote,
părăsit de scutier, având la dispoziţie doar
arma cuvântului, destinul i-a dat ca
Dulcinee pe cea mai frumoasă şi mai
nedreptăţită femeie din lume:
BASARABIA. El nici nu vrea s-o
numească altfel. „Patrioţii” din Republica
Moldova protestează împotriva acestei
denumiri, argumentând că Basarabia s-a
numit astfel pasager, doar în partea ei
sudică, domnită cândva de dinastia
Basarabilor şi care azi nici măcar nu mai
face parte din republică. Ruşii, la 1812, au
recurs la o mistificare istorică în faţa
Europei, extinzând graniţa până la cetăţile
nordice ale Moldovei lui Ştefan cel Mare.
Tocmai aici e hiba: că această parte de
Moldovă a fost mutilată şi răsmutilată timp
de aproape două secole, exceptându-i pe cei
douăzeci şi doi de ani normali dintre 1918 –
1940. Dumitru Matcovschi este un
eminescian şi el ştie ce simbolism istoric a
pus Eminescu în cuvântul Basarabia. Îl şi
citează, pe coperta ultimă a volumului Imne
şi blesteme: „Trăgând o linie de la Hotin
din Nistru până la Prut, avem o lature; de
amândouă capetele ei tragem câte o linie
până la Marea Neagră, una de-a lungul
Nistrului, cealaltă de-a lungul Prutului; iar
capetele acestor două linii le încheiem cu o
a patra linie, formată prin ţărmurii Mării
Negre. Acest cvadrilater cam neregulat se
numeşte azi Basarabia, deşi fără cuvânt”.
Iar mai departe, tot cu Eminescu, lămureşte
de ce supără cuvântul Basarabia: „A rosti
numele Basarabia e una cu a protesta contra
dominaţiunii ruseşti. Numele Basarab şi
basarabeni există cu mult înaintea vremii în
care acest pământ devenise românesc:
acest nume singur este o istorie întreagă”.
Întreaga operă a lui Dumitru
Matcovschi e străbătută ca un fior de
cuvântul Basarabia, minunata şi
batjocorita lui Dulcinee pe care o iubeşte
iubind deopotrivă mama, femeia, glia,
limba română, omenia, viaţa, doina, aurul
solar din strugurii de pe coline, pe
Eminescu, pe Alexe Mateevici, pe
Bacovia şi pe Ion Vatamanu. La 19
noiembrie 1986, el scria uimitorul poem
Basarabia, din care citez finalul devenit
celebru: „Trecută prin foc şi prin sabie,/
furată, trădată mereu,/ eşti floare de dor,
Basarabie,/ eşti lacrima neamului meu”.
Redactor la revista Nistru, s-a luptat să-i
schimbe numele în Basarabia (1988),
devenindu-i, apoi, redactor-şef. La
renaşterea de după lovitura de camion,
unul dintre primele sale volume se va
intitula Floare Basarabie. Poeme după
întâia moarte (Bucureşti, 1992).
Pentru Basarabia lui, poetul găseşte şi
un diminutiv simbolic: mărgioară. Dar ce
arome cu sensuri filosofice se ascund în
poetica marginii! Fiindcă se poate vorbi
astăzi de aşa ceva. Şi nu în spirit anacronic
tradiţionalist, ci chiar din perspectivă…
postmodernistă, pe care postmoderniştii
noştri de pe Bâc şi de pe Dâmboviţa o
ignoră, puţin familiarizaţi cu filosofia
occidentală a identităţii şi a diferenţei.
Mihai Cimpoi a şi propus, altminteri, o
incitantă interpretare a operei bacoviene3
prin categoriile estetico-filosofice centrul
şi marginea. Focalizarea postmodernă dă
câştig de cauză marginii, nu centrului, fie
el imperial sau nu. Moldova a dat
extraordinari poeţi ai marginii, între care
Bacovia şi Cezar Ivănescu. Ca şi Dumitru
Matcovschi, Cezar Ivănescu a avut
revelaţia marginii şi a marginalizării
istorice înainte de 1989. Într-o doină de
suflu eminescian, poetul Baaadului
spunea: „Strajă romană pe Tisa şi sus pe
Nistru,/ vecinic la margine, vecinic la
margine poporul meu”. Este chiar condiţia
existenţială a Basarabiei din versurile lui
Dumitru Matcovschi. Poetul poate trece
de la imn la blestem, de la mângâiere la
diatribă de suflu eminescian, ca în
Impostorii (1988), împlinită nu doar
ideatic, ci şi artistic, ceea ce l-a determinat
pe un istoric şi critic literar exigent ca
Marian Popa s-o citeze integral în
monumentala sa Istorie a literaturii
române de azi pe mâine.4 Dumitru
Matcovschi este un maestru în mânuirea
anaforei, a interogaţiei şi a invocaţiei
retorice, dar şi a punerii în scenă (dovadă
că a recurs şi la formula teatrului). Ca

altădată Grigore Alexandrescu, în Satiră.
Duhului meu, autorul îi înscenează un
proces de intenţie antifrazic poetului, pe
care-l găseşte vinovat pentru înflorirea şi
proliferarea impostorilor, cei care pun toate
relele tocmai pe seama poeţilor: „Tu,
numai tu, poete, eşti vinovat de toate:/ Eşti
vinovat că spicul nu dă înalte roade,/ Eşti
vinovat că mărul e viermănos şi pică,/ Eşti
vinovat că vita, vai, nu se mai ridică;/ Eşti
vinovat că plouă cu ploaie duşmănoasă,/
Eşti vinovat minciuna că stă în cap de
masă,/ Eşti vinovat că vinul se bea direct
din cadă,/ Eşti vinovat că ţara se fură şi se
pradă” etc. Pentru ca să încheie optimist-
didahic, ca profeţii biblici: „În hău de
cabinete, urând duşman poeţii,/ Mai stau,
ah, din păcate şi azi analfabeţii,/ Tu nu-i
lua în seamă, tu spune adevărul,/ Cu
versuri plângi, cum plânge cu mere coapte
mărul; (comparaţie superbă!, n.n.)/ Tu fii
mereu ostaşul ce are moartea-n faţă,/ Te-
nvaţă de la dânsul, murind, ce-nseamnă
viaţă,/ Şi nu uita, că noaptea oricât ar sta la
pândă,/ Tu Soarele cel Mare, răsare cu
izbândă!” În strofa penultimă, poetul-
luptător este din nou identificat cu Don
Quijote. Să mai fie oare o simplă
coincidenţă că în anul următor, când
impostorii se găseau pe buza prăpastiei, s-a
produs acea „nelămurită” lovitură de
camion?
Numai o imensă voinţă de viaţă, acel
dor nemărginit eminescian, intrat în
substanţa fiinţei sale, i-a îngăduit
scriitorului să renască din propria-i cenuşă
ca pasărea Phoenix. Poate cele mai pure
poeme matcovschiene vin din izvorul
nesecat al dragostei de viaţă. Mă gândesc,
în primul rând, la acea capodoperă de
simplitate bucuroasă care este poema din
1983, intitulată chiar Bucuraţi-vă. Nu e
deloc întâmplător că poetul îşi încheie
volumul de la care am pornit notele de faţă
cu acest adevărat imn al bucuriei. El a
devenit aproape folcloric, având în ajutor şi
o reuşită punere în muzică a textului: „Eu
mă grăbesc, tu te grăbeşti, el se grăbeşte,/
îmbătrânesc, îmbătrâneşti, îmbătrâneşte./
Ce am iubit, ce n-am iubit, ca-ntr-o
poveste,/ simplă de tot, scurtă de tot viaţa
ne este”. Nesaţiul de viaţă trece prin poeme
precum Inimă de cremene,
Crochiu,Fetele,Viaţa de când este,
Declin,Viaţa,Bună seara, Odochia, Viaţa
ca ţipăt ş.a. Mai citez din Inimă de cremene
(1986): „Fumegă în vatră focul, nu mai
arde./ Şi în pragul casei mărul scuturat./
Stelele, departe, scapără departe./ Eu de
viaţă nu m-am săturat”. Pe aceeaşi axă
existenţială se află poeziile de dragoste şi
cele pentru copii, care ar merita un
comentariu aparte. Ele îi conferă poetului o
anume seninătate care-i asigură şi echilibrul
estetic necesar. (Vezi Furnicile,vine
primăvara,O gutuie pe masă,Adam,Sărut,
femeie, mâna ta,Noapte bună,Ţara dorului,
Psalm ş.a.).
Desigur, bucuria de viaţă este creştină,
asociată de poet cu un insistent simbolism
religios. Ea se postează la antipodul
dezbinării din suflet şi din lume. Iar de aici
începe zbuciumul dramatic pe fisura căruia
poetul îşi construieşte volumul în arhetipul
Cain. Aici, folclorismul îşi ia o revanşă la
nivel etimologic. Poetul îşi permite să se
joace cu vorbele, făcând o legătură între
verbul a (se) căina şi faimosul nume al
fratelui biblic. Fireşte, o etimologie
populară, căci, ironie, a căina vine din
slavul kajanŭ. Dezbinarea şi fratricidul sunt
cele două rele supreme în Moldova pe care
„monstrul” le ocroteşte şi le stimulează. De-
aici vine slăbiciunea istorică a mărgioarei.
Priceperea didahică a poetului devine
elocventă: „Să nu loveşti nicicând în frate./
Să nu-ndrăzneşti. Mare păcat./ Nu-i
omeneşte. Nu se poate./ Cain ai fi./ Un
blestemat. V-a alăptat aceeaşi mamă./ Ar
însemna să dai în ea./ Să nu mai ştii nici
cum te cheamă,/ nici care ţi-i obârşia./ Ar
însemna să vii de unde?/ Din cel mai mare,
din pustiu./ Cu tine cine s-ar răspunde?/ Om
de nimic, un papugiu./ Ţi-ar fi de-aici
încolo drumul/ bătut în cuie, cum să-l
treci?/ Ca rătăcitul, ca nebunul?/ Natura,
lumea are legi.// Să nu loveşti nicicând/ în
frate. Una să fiţi, la rău,/ la bine, ca două
inimi gemănate.” (Şi cu nădejdea, 1999). În
literatura română din Basarabia de azi
numai Grigore Vieru a zăbovit mai expresiv
şi mai îndurerat pe tema dezbinării cainice
decât Dumitru Matcovschi. Şi ciudat,
uluitor lucru: dacă Dumitru Matcovschi a
supravieţuit „accidentului” din 1989, exact
după două decenii Grigore Vieru n-a mai
supravieţuit. Oare ce poţi să mai înţelegi?
Că „monstrul” şi-a rafinat maşinăriile?
Poate că Matcovschi însuşi, şi nici Vieru
n-au mers până la capăt în regândirea
fratricidului. Şi doar o făcuseră cu asupra
de măsură autorul anonim al Mioriţei şi,
mai ales, acela care ne reprezintă, printr-un
legitimism de ordin divin (cum spunea
Lucian Blaga), Mihai Eminescu, în cea
mai tragică dintre poeziile sale, Gemenii.
O uriaşă ironie indicibilă face ca tocmai
poeţii care au demontat „complexul lui
Cain” în literatura basarabeană, Dumitru
Matcovschi şi Grigore Vieru, să fi căzut ei
înşişi în capcana dezbinării dintre fraţi.
Îmi vine să spun din nou, împreună cu
Dumitru Matcovschi şi cu Grigore Vieru:
Doamne, dă-i moldoveanului mintea cea
de pe urmă!
De ce? Din pricina grea de consecinţe
că noi, românii, nu ne putem încă debarasa
de logica maniheistă a terţului exclus. În
textele dedicate lui Dumitru Matcovschi,
Mihai Cimpoi5 şi Adrian Dinu Rachieru6
au surprins ispita maniheică din logica
autorului nostru. Poate că ea vine din
Vechiul Testament, cu dezbinarea fraţilor
Cain şi Abel. Dar „postmodernii
premoderni”, cum i-a numit Constantin
Virgil Negoiţă (nu aceia cu care s-a
războit Dumitru Matcovschi însuşi),
începând cu Jorge Luis Borges şi încheind
cu un roman din 2008 al lui Constantin
Virgil Negoiţă, Cronica intrării în Rai,
consideră că nu poţi fi sigur niciodată cine
e Cain şi cine e Abel, oricând
interşanjabili. Numai aşa e posibilă iubirea
creştină şi, deci, nimicirea dezbinării
dintre fraţi la care şi fraţii Grigore Vieru şi
Dumitru Matcovschi au năzuit spre
mântuirea de subistoria oblăduită de
„monstrul” imperial.
Să ne străduim a descoperi în Neamul
Cain drumul regal al iubirii între Cain şi
Abel, iubirea de Basarabia şi de literatură,
împreună cu Dumitru Matcovschi, acum
când poetul intră în al cincisprezecilea
lustru de viaţă.
Note:
1. Mihai Cimpoi, o istorie deschisă a
literaturii române din Basarabia, Editura
Arc, Chişinău, 1997, p. 206.
2. Vezi Dumitru Matcovschi, Imne şi
blesteme, Editura Hyperion, Chişinău,
1991.
3. Mihai Cimpoi, Secolul Bacovia,
Editura Ideea Europeană, Bucureşti, 2005.
4. Marian Popa, Istoria literaturii
române de azi pe mâine, II, versiune
revizuită şi augmentată, Editura Semne,
Bucureşti, 2009, p. 1103. Poezia a fost
tipărită întâia oară în publicaţia din exil
„Cuvântul Românesc”, anul 13, nr. 141,
ianuarie 1988.
5. Vezi şi Mihai Cimpoi, articol din
Dicţionarul general al literaturii române,
L-O, editura Univers Enciclopedic,
Bucureşti, 2005, p. 266.
6. Adrian Dinu Rachieru, Dumitru
Matcovschi: de la elegie la diatribă, în
„Oglinda literară”, an. VII, nr. 93,
septembrie 2009, p. 4891.
Când va suna într-o zi şi pentru mine
Din turla veche, clopotul de aramă
Şi voi porni spre zările senine.
Şi de pe cer se va mai stinge-o stea
Să mă cuprinzi cu dragoste de mamă
La sânul tău cel cald. Moldova mea.
George Tutoveanu (1872 - 1957)

La 21 octombrie 2008,
Andrei Vartic împlinse 60 de
ani şi se afla pe culmea
activităţii lui neobosite în atâtea
domenii: regizor de teatru şi de
film, poet, istoric şi arheolog,
editor de reviste, publicist,
critic literar, creator al
paleoinformaticii, dacolog
reputat, producător de programe
şi emisiuni radio, om politic,
fost deputat în parlamentul de la
Chişinău, orator strălucit,
iniţiator al Parcului dedicat
personalităţilor din Sfatul Ţării
de la Ialoveni etc. Însă o boală
necruţătoare a stins energiile
fabuloase ale acestei
personalităţi „incomode”: la 2
iunie 2009, la ora 22 şi 50 de
minute, Andrei Vartic a plecat
dintre noi. Cu câteva luni în
urmă, îmi ceruse adresa ca să-
mi trimită cartea despre
Eminescu. Am sperat să-l văd
pe 14 februarie, când am fost
ultima oară la Chişinău întru
cinstirea zilei de naştere a lui
Grigore Vieru, la scurt timp de
la fulgerătoarea dispariţie a
marelui poet. Dar starea
sănătăţii lui Andrei Vartic nu
ne-a îngăduit să ne întâlnim
pentru ultima oară. Nu voia să
fie văzut în agonie. Care agonie
a coincis cu aceea a vieţii
politice din Basarabia, cu
maltratările asupra tinerilor, ale
regimului comunist diriguit de
unul dintre ultimii dinozauri
sovietici.
În publicistica lui, de suflu
eminescian, Andrei Vartic,
altminteri, a prins în insectarul
istoriei întreaga grozăvie a
acestei figuri nefaste, dedublate,
care se vrea un avatar al lui
Ştefan cel Mare. În ultima
campanie electorală, un clip
publicitar, în limba rusă,
înfăţişa un actor deghizat în
domnitorul Moldovei,
îndemnând populaţia să voteze
pentru Vladimir Voronin, ca
salvator al naţiei împotriva
primejdiei româneşti! Iată până
unde poate merge perfidia
propagandei de tip kaghebist!
În Jurnalul de Chişinău, din 7
mai 2004, Andrei Vartic atrăgea
atenţia asupra struţocămilei
ideologice pitite în acest
„salvator” al
„moldovenismului”. După ce
„denunţase”, într-un discurs,
„xenofobia” lui Ion Iliescu şi a
lui Adrian Năstase, iar din
Republica Moldova pe a lui
Nicolae Dabija, „prezidentul” a
trecut la manifestarea unei
virulente românofobii, pe care
Andrei Vartic o reduce la
ridicol, recurgând la
comentariul expresiei a vorbi
de funie în casa spânzuratului.
Şi tot în aceeaşi zi, acelaşi
Voronin se adresa ziariştilor cu
lauda că în Republica Moldova
libertatea presei e sfântă. Când
contrariul este vizibil din
spaţiul cosmic! Sau: „Dl
Preşedinte al RM se jură că e
«iubitor de biserică» şi că, în
acelaşi timp, e fidel ateistului
Lenin. Fie şi asta!” (Andrei
Vartic, Cealaltă Românie, Casa
de presă „Typodas Press” SRL,
Ploieşti, 2007, p. 210). Fireşte,
nu puteau lipsi copii din
misiunea apostolică a
preşedintelui, comentată
sarcastic de jurnalist: „Recent
dl Preşedinte al RM iar a
îndemnat politic mai mulţi copii
să urmeze calea marelui Lenin.
Să urmeze ce? Uciderea Ţarului
Rus şi a mitropoliţilor ruşi?
Măturatul copiilor ucişi pe
drumurile pe care trece dl Prim-
Ministru? Într-o ţară în care din
iunie 1940 oamenii sunt
decimaţi de comunişti cu
milioanele «fără leac de vină»,
într-o ţară în care 64% din
populaţie e urâtă pentru că
aparţine etniei româneşti,
recunoscută universal ca fiind
multilingvă, într-o ţară în care
nu există nici un capăt de lege
(toată legea şi toată bojâca-i
tov. presedateli), într-o ţară în
care apartheidul ucide zilnic
suflete de moldoveni, ucraineni,
ruşi, evrei, ţigani şi, mai ales,
găgăuzi (care mai că au fost
desfiinţaţi ca etnie) a vorbi
despre pretinsa, nedemonstrata
«xenofobie» a unui poet şi a nu
vorbi despre apartheidul unui
partid de guvernământ chiar
înseamnă a vorbi mojiceşte de
funie în casa spânzuratului” (p.
211).
Trebuie precizat că Andrei
Vartic a fost un „rebel” nu de
azi de ieri. Între 1972 – 1980, el
a publicat, în condiţii de
samizdat, în plin regim sovietic,
nu mai puţin de şapte cărţi:
Drum prin rime (1972), Arta
iubirii (1974), Pod peste fluviu
(1974), Scrisori din Bizanţ
(1975) Jurnal baltic (1978),
Lupta cu moartea (1979),
Paravanul dintre actor şi rol
(1980). Viaţa lui se confundă cu
viaţa Basarabiei înseşi. N-a avut
ecoul mediatic al lui Grigore
Vieru, al lui Dumitru
Matcovschi, al lui Nicolae
Dabija, ca să-i amintesc numai
pe aceştia. Poate şi fiindcă a fost
un mare risipitor, acoperind
domenii diverse, surprinzătoare,
precum paleoinformatica şi
dacologia. Oratorul îl întrecea
pe scriptor. L-am ascultat în
câteva rînduri. Un talent
extraordinar, poate cel mai
viguros şi mai nuanţat din
Basarabia, alături de harul lui
Ion Ungureanu, şi el un regizor
de prim-plan din Basarabia, fost
ministru al culturii sub
premierul Mircea Druc. Andrei
Vartic nu recurgea la o retorică
în sine, ci mergea la rădăcinile
lucrurilor, practicând un fel de
ontologie a problematicii pe
care o aborda cu o pasiune
mistuitoare. Nu mă miră că
acest discurs îşi căuta sprijin în
cele mai afunde vremuri ale
istoriei spaţiului românesc.
Avea o conştiinţă tragică, de o
mare gravitate, ştiindu-se în
miezul unei culturi ameninţate
cu nimicirea. Regret că n-am
avut decât fugar prilejul să i-o
spun în timpul vigorii sale fizice
şi spirituale. Şi în publicistică se
observă, în pofida unor
neglijenţe stilistice, această
problematizare a condiţiei de a
fi român în marginea
românităţii. Un articol din
volumul amintit are chiar titlul
Jenă de a fi român?, care
debutează astfel: „Dimineaţa
nimeni nu-i spune evreului: să-ţi
fie ruşine de etnia ta fiindcă
Troţki şi Ana Pauker sunt
evrei! Acelea sunt cazuri
izolate, nesemnificative, spun
rabinii, acei oameni nu
reprezintă poporul evreu,
nemernicii sunt nemernici de
orice naţionalitate ar fi”. Dar
românilor basarabeni, observă
Andrei Vartic, li se inoculează
zilnic ideea că trebuie să se
ruşineze de a fi români, cu
argumente de felul celor
invocate. Românofobia din
Basarabia, fenomen dintre cele
mai stranii, în aparenţă, e o
formă de libertate negativă,
cum ar spune Luigi Pareyson,
de alegere liberă de a nu mai fi
român, falsă libertate a unei
minorităţi care se substituie tot
mai mult majorităţii.
Unul dintre cele mai
tulburătoare articole ale lui
Andrei Vartic este cel intitulat
De dragoste pentru Basarabia.
Nu există motive pragmatice de
a iubi Basarabia, observă
autorul, în exordiu: „A vorbi de
dragoste pentru cea mai săracă
ţară a Europei nu e oare o
blasfemie?” Cum să vorbeşti cu
dragoste de o „ţară” care îşi
lasă copilele să se prostitueze în
câteşipatru fruntarii ale lumii,
cum să vorbeşti, când adulţi şi
tineri se simt nevoiţi să
părăsească locurile natale
pentru a supravieţui ca slugi la
bogaţii Europei? N-are
zăcăminte, pământul şi apele
sunt otrăvite, satele ca vai de
ele, oraşele la fel, locuri
turistice, nu, natalitatea e
negativă etc. Atunci? Există un
miracol al sufletului
basarabean: „Tocmai în mediul
acesta al neşanselor a fost
posibil să se nască Hasdeu şi
Russo, Stere şi Moroşan…”,
Grigore Vieru şi Paul Goma,
garanţii „că nimeni nu ne poate
lua dreptul de a ne numi
români, că pictura lui Andrei
Sârbu este atât de universală,
cântecul lui Nicolae Sulac atât
de demn, surâsul lui din nuvele
lui Vasile Vasilache atât de
profund, teatrul lui Ion
Ungureanu atât de înalt, Guguţă
La plecarea lui Andrei Vartic
Maluri de Prut
al lui Spiridon Vangheli atât de
legendar, măştile lui Glebus
Sainciuc atât de enciclopedice,
ontologia lui Mihai Cimpoi atât
de optimistă, legea de
funcţionare a limbilor, a lui Ion
Borşevici atât de la locul ei,
puterea vântului care suflă peste
grâne, la Grigore Vieru, atât de
magică încât chiar şi la limitele
de neomenie ale fiinţării noastre
se nasc copii frumoşi, adică
ochi ce se aruncă mioritic spre
stele, şi inimi ce cad orbeşte în
iubire. Iubire de Basarabia cea
europeană, cea românească, cea
creştină, cea casnică, cea
sedentară, cea puternică…”
(pp. 14 - 19).
Ceva din suflul poematic
tragic al lui Alecu Russo. E
chiar sufletul lăsat moştenire de
Andrei Vartic.
Pr. lect. dr. Veaceslav CIORBĂ,
Chişinău
(continuare din pag. 1)
Unul din aspectele prioritare ale politicii antibisericeşti promovate de
regimul bolşevic a fost lupta împotriva slujitorilor altarului. Despre situaţia
preoţimii basarabene în timpul primei ocupaţii sovietice (1940-1941) s-a
scris încă prea puţin şi doar tangenţial în lucrările şi studiile semnate de
Mircea Păcurariu1, Boris Buzilă2, Constantin Stan şi Alexandru Gaiţă3,
Ludmila Tihonov4. În articolul de faţă ne-am propus aprofundarea studierii
acestui subiect prin valorificarea materialelor documentare apărute în
perioada 1941-1943, ani în care Basarabia s-a aflat din nou sub
administraţie românească. Sursele principale sunt: lucrarea cu valoare de
document „Basarabia dezrobită. Drepturi istorice, nelegiuiri bolşevice,
înfăptuiri româneşti”, publicată la Bucureşti în martie 19425; un articol
semnat de S. Roşca6, un şir de amintiri ale unor preoţi sau credincioşi7,
precum şi ştirile din presa bisericească din perioada 1941-1943 etc.
În vara anului 1940, odată cu retragerea autorităţilor civile româneşti,
s-au refugiat în graba mare şi o bună parte din slujitorii altarului, luând cu
ei doar ce au putut duce în mână. Sovieticii nu au respectat termenele
retragerii, care erau, de altfel, şi aşa prea reduse, au înaintat repede la
punctele de trecere a Prutului, împiedicând retragerea populaţiei civile.
Bande criminale bolşevico-evreieşti au împiedicat, la rândul lor, retragerea
împreună cu armata română a unor preoţi, funcţionari, poliţişti şi jandarmi.
Preotul Ion Popovici din Zberoaia, jud. Lăpuşna, refugiat în iulie 1940,
relata într-o declaraţie făcută în faţa autorităţilor române, că notarul
Nicolae Sitt, de origine rusă, a pregătit premilitari pentru primirea trupelor
ruseşti şi a format bande de dezertori care îi jefuiau pe refugiaţi. Acelaşi
martor ocular informa că în comuna Grozeşti, din acelaşi judeţ, notarul
Alexei Cernenco a împuşcat pe protopopul Alexei Drajinschi şi pe fiul
acestuia pe malul Prutului8.
Preoţii Simion Moşanu, din Neureni, şi Alexandru Fromunda, din
Olişcani, jud. Orhei, refugiaţi în Cărpineştea, jud. Buzău, relatau că au
scăpat cu viaţă prin fugă, fiind ameninţaţi cu moartea9. Mai ales preoţii au
fost împiedicaţi să se evacueze şi bagajele lor erau abuziv confiscate.
Preotul I. Moldovanu a încercat să se refugieze în România, dar n-a
reuşit şi la întoarcere a găsit întreaga gospodărie prădată şi distrusă. „Nu
numai obiectele casnice, dar şi uneltele de agricultură, semănătoarea,
cultivatorul, plugul, şarabanul, tocarul etc. toate au fost luate; am rămas
numai cu ceia ce a fost pe noi. Peste două zile am fost scos de ofiţerii ruşi
şi din casa parohială, construită de mine, la construcţia căreia, în afară de
ajutorul dat de Comitetul de construcţie şi parohieni, am contribuit cu suma
de 26 000 de lei din dota copilei mele. Am pierdut totul şi toate cele
dobândite de mine în cursul întregii mele vieţi prin grea muncă şi
sudoare...”10.
„(...) Am avut neplăceri, chiar din primele zile de la instaurarea
stăpânirii sovietice, mărturisea şi preotul Leonid Antonovici. Sovietul nou
aşezat mi-a cerut oficial casa parohială şi un clopot de la biserică pentru
şcoală. M-am opus şi la o adunare a sătenilor, care a avut loc la şcoală, am
luat cuvântul şi i-am întrebat dacă sunt de acord, m-au susţinut şi s-au
retras din adunare în proporţie de două treimi împreună cu mine. Eu am
fost considerat vinovat şi învinuit de răscoală, nesupunere, sabotaj,
nerespectarea le
a cercetat poliţia
că din casa paro
lovit din altă par
un hectar, deşi a
Printre prim
din casele paroh
cazuri bolşevicii
să convingă pe unii preoţi să se lase de misiunea lor, întrucât „nu
rentează”, ne mai fiind „la modă”. Tactica aceasta au folosit-o, fiind
bine informaţi despre religiozitatea poporului basarabean12.
Leonid Vulpe mărturisea că autorităţile bolşevice i-au propus să se
lepede în public de credinţă şi la un miting să declare că ceea ce învăţă
preoţii este minciună, că Biserica cu preoţii ei sunt nişte exploatatori
puşi în slujba capitalismului, iar credinţa şi toate formele religioase
practicate sunt invenţii popeşti din veacurile anterioare şi care sunt
eliminate de secolul culturii moderne şi de poporul sovietic. În
schimbul lepădării i se promitea protecţie şi bani (500 de ruble)13. „Mi-
au făcut propuneri să-mi dea serviciu de 1000 de ruble pe lună, îşi
amintea şi preotul Leonid Antonovici. Au căutat s-o amăgească pe soţie
cu promisiuni de slujbă, cu îngroziri că pe mine mă vor deporta”14. „Mi
s-a propus serviciu la finanţe cu 600 de ruble lunar, dar am refuzat,
mărturisea preotul Ioan Bodiu. Mai târziu, mi s-a propus alt serviciu, de
1000 de ruble lunar, am refuzat din nou...”15.
Au fost însă şi preoţi care s-au lăsat ademeniţi de promisiunile
bolşevicilor. Este cunoscut cazul preotului Talaleu Luputenco, din
Eparhia Hotinului, şi cazul preotului profesor Victor Popovici, care au
declarat public că se leapădă de credinţă16.
Totuşi, marea majoritate a preoţilor rămaşi în parohiile lor şi-au
îndeplinit cu demnitate misiunea lor preoţească, înfruntând prigoana
ateistă şi antinaţională, precum şi ameninţările cu deportările în Siberia
şi chiar moartea. Deşi episcopul rus Alexie Sergeev, venit la Chişinău,
a cerut ca să se slujească în limba slavonă, mulţi slujitori ai altarului au
avut, însă, cutezanţa să oficieze sfintele slujbe în limba română,
întreţinând în felul acesta vie flacăra credinţei creştine şi conştiinţa
naţională în sufletele credincioşilor17. Ei deserveau nu numai parohiile
lor, ci şi satele din împrejurimi. “(...) Am început, scria preotul Leonid
Antonovici, pe lângă parohia mea Iablona, să suplinesc Alinuş cu
Flămânda, Uşurei, Petrunea, Limbenii Noi, Lupărie ş.a. şi orice
trebuinţă în orice sat se ivea, eu nu refuzam nicăieri. (...) La slujba de
Paşti au venit mii de credincioşi din aproape 10 sate”18.
Bolşevicii, la rândul lor, căutau pe toate căile şi prin orişice
mijloace să dezobişnuiască populaţia de Biserică şi de sfatul preotului.
Era insuflată ideea că preotul nu este doar un om de rând în comună, ci
şi un duşman al „norodului muncitor”. Se dorea ca tot satul, de la tânăr
şi până la bătrân, să ia o atitudine duşmănoasă faţă de preot, să nu-l
ajute cu nimic, să-l părăsească şi să-l dispreţuiască. Pe seama preoţilor
se inventau atâtea, încât numai cu răbdare şi voinţă tare au putut
rezista19.
Preoţii erau puşi, intenţionat, la munci grele, necorespunzătoare cu
situaţia lor socială, pentru a fi discreditaţi în faţa credincioşilor. Avem
mai multe mărturii în acest sens. Preotul Leonid Antonovici scria: „(...)
M-au silit să lucrez la şosea, cărând nisip, piatră, pământ, să lucrez cu
mâinele. Am lucrat 20 de zile. (...) Au obligat şi pe soţia mea să meargă
la lucru, pe jos, la 12 km”20. Preotul Ioan Bodiu scria: „Am lucrat la
şosea 12 zile şi când aveam de săvârşit vreo trebuinţă, cel în cauză
eea eram liber”21. Preotul

bolşevică (zisă miliţie), dar m-au lăsat liber. (...) Văzând
hială nu m-au putut scoate şi clopotul nu-l pot lua, m-au
te. Mi-au luat pământul semănat gata şi nu mi-au lăsat nici
veam familie, mama-soacră paralizată”11.
ele măsuri luate împotriva preoţilor au fost scoaterea lor
iale, sechestrarea recoltei şi a bunurilor bisericeşti. În unele
au căutat să-şi voaleze lupta lor contra Bisericii, încercând
Gheorghe Grădinaru scria: „Am făcut 15 zile de lucru. Se înţelege, că
pentru credincioşi era dureros, când mă vedeau împreună cu ei la lucru.
Ar fi voit să facă în locul meu, dar nu le-a dat voie. A fost cazul când
au venit creştini din sate vecine cu botezul şi m-au căutat de-a lungul
şoselei; am plecat şi oficiat taina botezului şi m-am întors la lucru.
Eram purtat de evreii ce erau brigadiri, din loc în loc, pentru a duce apă

sau nisip. Aceştia, deşi mă cunoşteau, totuşi, strigau: „moşule, adă nisipul
încoace”22.
Părintele Nicolae Cupriană, din Buţeni, jud. Lăpuşna, a fost obligat să
taie lemne în pădure; părintele Novacu, din Horăşti, acelaşi judeţ, a fost
obligat să măture drumurile satului şi sălile primăriei; părintele V. Criţchi,
din Colincăuţi, jud. Hotin, a murit de frig, în timp ce lucra la curăţirea
zăpezilor de pe şoseaua Cernăuţi – Hotin23.
Mulţi preoţi au fost insultaţi în timpul oficierii sfintelor slujbe. Astfel,
părintele Dionisie Albu, care slujea la biserica „Sf. Ilie”, din Chişinău, a
fost scuipat şi tras de barbă pe stradă de evreii-comunişti, în timpul unei
procesiuni funerare. De multe ori bolşevicii intrau în sfintele lăcaşuri, când
se săvârşea serviciul divin, cu căciulile sau chipiurile pe cap, proferând
diferite insulte la adresa preoţilor şi a lucrurilor sfinte24.
„În ziua de Crăciun, spre a-l zdruncina cât mai mult sufleteşte (pe
preotul Antonin Ştefârţă – n.a.) şi a-l stingheri în îndeplinirea serviciului
divin, „bezbojnicii” au dat ordin să se vândă petrol lângă zidul bisericii.
Fiind lipsă completă a acestui produs, lesne e de închipuit în ce se
transformase piaţa de lângă lăcaşul sfânt, mai ales că populaţia târgului
Briceni, pe atunci, era în majoritate jidovi”, îşi aminteau soţii Capusteac25.
Sunt dureroase şi amintirile preotului I. Moldovanu, din oraşul Edineţ:
„Venind de la o înmormântare cu cântăreţul Alexandru Cormuş, am fost
insultaţi în dreptul fostului Seminar, în prezenţa unei mulţimi de soldaţi,
elevi, evrei etc. cu cele mai murdare şi josnice cuvinte, ceea ce a stârnit un
râs al mulţimii în urma noastră. Peste câteva zile, venind de la mărturisirea
şi împărtăşirea unei bolnave, am fost insultat cu aceleaşi josnice cuvinte.
Asemenea insulte se repetau foarte des. (...) Miercuri, în prima săptămână a
Postului Mare, la ora 11 noaptea, am fost chemat iarăşi la cercetări, la
N.K.V.D., unde mi s-au făcut aspre cercetări că au fost la mine în treacăt
preotul Arcadie Pogorevici, altă dată preotul Pavel Penteacov şi vreo câţiva
gospodari din satele vecine, învinuindu-mă că eu fac complot contra
statului rus. Cu toate lămuririle, nu mă credeau. Ieşind de la N.K.V.D., la
ora 12 noaptea, am fost lovit cu un par de un comunist în apropierea
N.K.V.D.-ului, căzând jos din cauza loviturii primite. Salvarea mea a fost
că în acelaşi moment trecea o sanie şi trei oameni, care, auzind că am
răcnit de durere în timpul loviturii, s-au oprit, luându-mă în sanie şi
ducându-mă până în apropiere de gazda mea. Din cauza loviturii, am
umblat pansat aproape tot Postul Mare. (...) În noaptea Învierii, comisarii
sovietici, fiind îmbrăcaţi în haine civile, stau în pridvorul bisericii, cu
ţigările în gură, supraveghind cum şi ce se face”26.
Slujitorii altarului au fost impuşi şi la diverse impozite. Iarăşi avem mai
multe mărturii în acest sens. Preotul Ioan M. Lesnic, care a slujit sub
sovietici în parohia Catranâc, jud. Bălţi, îşi amintea mai târziu: „Impozitul
pe anul 1940 s-a pus fără ca să se cerceteze venitul pe care-l aveam. Aşa
m-am trezit într-o bună zi cu o înştiinţare de plată, în care se prevedea că
am un venit de 9000 de ruble pe an (360 000 de lei româneşti) afară de
dascăl, care avea suma sa. Ordinul era să plătesc a doua zi 1 650 ruble, pe
când eu aproape nu aveam bani. Mă aflam într-o situaţie extrem de critică,
deoarece neplătind la timp impozitul, eram sigur de închisoare. (...) Pe anul
1941 nu ni-sa făcut impunerea până nu am fost chemaţi la raion, spre a fi
cercetaţi. Aici ne-au cercetat ce sumă luăm de la fiecare rânduială, cât de
mari erau colacii, ce greutate au şi câţi am strâns cu Ajunul (24 decembrie
şi 5 ianuarie), câte şervete sau bucăţi de pânză, ce lungime şi câte băsmăli,
din ce stofă etc. (...) După câtva timp mă pomenesc cu o înştiinţare de plată
în valoare de 5800 de ruble eu personal, afară de cântăreţ, care a fost impus
la suma de 1940 ruble27”. Preotul I. Moldovanu declara: „(...) Fiind chemat
la finodel (secţia financiară), eu personal am fost impus cu o sumă de 5100
de ruble şi 300 de ruble înzestrarea, iar biserica (din Edineţ – n.a.) a fost
impusă în total peste 4000 de ruble”28. Preotul din comuna Suceveni a fost
impus, pentru un termen de şase luni, la o taxă de 3 000 de ruble29.
„(...) Au recurs la singurul lor mijloc, zis legal, impunându-mă cu
30 000 de ruble - o sumă enormă, scria şi preotul Leonid Antonovici în
amintirile sale. La 6 mai am fost arestat de miliţia din Glodeni, condamnat
pe timp nelimitat pentru învinuiri aduse mie pentru activitatea mea
pastorală. (...) S-au revoltat, însă, oamenii din sat şi cei din împrejurimi şi
m-au eliberat”30.
Dar nu toţi slujitorii altarului au avut o aşa soartă „fericită”. Sunt
cunoscute cazuri când unii preoţi au fost bestial executaţi, iar alţii deportaţi
în regiunile îndepărtate ale imperiului sovietic. Nu este cunoscut numărul
exact al clericilor asasinaţi sau deportaţi. Efrem Enăchescu, arhiepiscopul-
locotenent al Chişinăului, într-o cuvântare rostită la 13 august 1942,
afirma că din preoţii rămaşi în Basarabia sub ocupaţie, 29 au fost
asasinaţi sau deportaţi de bolşevici31. La această cifră s-a ajuns, după
toată probabilitatea, după ce fiecare preot a revenit în parohia sa (aşa
cum fusese până la anexarea Basarabiei de către sovietici) şi unde erau
parohiile vacante s-a stabilit cauza lipsei preoţilor parohi. Din
informaţiile existente, se cunoaşte că cifra preoţilor deportaţi sau
asasinaţi este mai mare, de aceea considerăm că afirmaţia
arhiepiscopului Efrem se referă doar la Arhiepiscopia Chişinăului sau
şi la Episcopia Cetatea Albă-Ismail (Episcopia Hotinului şi ea o parte
din Basarabia, jurisdicţional se afla în Mitropolia Bucovinei). Altă
informaţie o găsim în necrologul preotului Mihei Miziumschi, unde se
menţiona că din cei 500-600 preoţi, rămaşi în Basarabia, peste o sută au
fost ucişi sau deportaţi împreună cu familiile lor32. Istoricul Anatol
Petrencu susţine că bolşevicii au asasinat şi deportat în Siberia 52
preoţi şi 45 cântăreţi33. Lista şi numărul preoţilor care au devenit
victime ale regimului comunist pot fi, deci, reconstituite doar parţial34.
Astfel, au fost deportaţi preotul profesor pensionar Vasile Doncilă
din Chişinău, preoţii Emilian Cucuietu din Mihăileni, jud. Bălţi,
Vladimir Zorilă din Hârtop, jud. Soroca, Mihail Cviatcovschi din
Rediu, jud. Soroca, Nicolae Ciobanu din Stoicani, jud. Soroca, Teodor
Zubco din Geamăna, jud. Lăpuşna, Ion Spinei din Sălcuţa, jud.
Tighina, Gr. Mihalache din Tanatari, jud. Tighina, Haralambie
Samburschi din Cimişlia, jud. Tighina, Constantin Rughinov din
Cimişlia, jud. Tighina, Antonie Teodor din Piteşti, jud. Tighina35,
Anatolie Spinei din Dolna, jud. Lăpuşna, Vladimir Cernăuţeanu din
Tighina, Constantin Gârloveanu dintr-un sat din judeţul Orhei, Ieremia
Cecan, Al. Ghipeţchi, Al. Bobeică - preoţi pensionari din Chişinău,
Anton Cernăuţeanu din Ismail36, preoţii naţionalişti Emanuil Cateli şi
Eufimie Popovici din Eparhia Hotinului37 şi mulţi alţii. Preotul Petru
Cernăuţeanu din Chişinău şi fratele lui, tot preot, au fost arestaţi pe
stradă38. Preotul Dumitru Zaharia din Larguţa, jud. Cahul, fost senator,
a fost reţinut de sovietici, apoi deportat în Siberia, unde a şi murit39.
Preotul Avacum Rusu din parohia cartierului Slobozia Nouă, oraşul
Bălţi a fost arestat în 1940 şi nu se ştie nimic despre soarta lui40.
Ajunse la Tiraspol, familiile celor deportaţi (preoţi, intelectuali,
ţărani) erau despărţiţi, copiii fiind expediaţi în colonii speciale, soţiile
într-o direcţie, iar bărbaţii în alta41. Mulţi din cei deportaţi au fost în
scurt timp ucişi, ceilalţi nu s-au mai întors acasă.
Un destin tragic a avut şi preotul iconom stavrofor Alexandru
Baltaga, însufleţit patriot, deputat în Sfatul Ţării, care a votat Unirea
Basarabie cu România. La sfârşitul lui august 1940 el a fost arestat de
către bolşevici, anchetat şi întemniţat. Odată cu retragerea armatelor
sovietice, în vara anului 1941, deţinuţii politici din Basarabia, printre
care şi părintele Alexandru, au fost evacuaţi. Administraţia închisorii
din Kazani a prezentat o notă în care anunţa moartea preotului Al.
Baltaga, originar din Lozova, jud. Chişinău, la 7 august 1941, la vârsta
de 80 de ani, în urma unei enterite, la spitalul din această închisoare42.
Mulţi preoţi au fost asasinaţi în primele zile ale ocupaţiei. Astfel,
preotul Catedralei din Cetatea Albă, Eusebiu Popovici, a fost împuşcat
de un evreu pe nume Zuckerman. Un alt preot din oraş, Nicanor
Maleski, a plătit cu viaţa în timpul unei devastări întreprinse de bande
criminale. De asemenea, preotul Gheorghe Munteanu, originar din
Ismail, a fost arestat, tuns şi bărbierit, cerându-i-se să renunţe la
credinţa creştină. Neobţinând acest lucru, criminalii i-au sfărâmat capul
de treptele sfântului locaş din Cetatea Albă. Preotul Motescu, din
oraşul Tighina, a fost prins de evrei şi batjocorit: i-au tăiat limba şi
urechile, apoi a fost dus în altar şi i-au dat foc, murind în chinuri
groaznice. Am pomenit deja cazul din comuna Grozeşti, jud. Lăpuşna,
unde notarul Alexei Cernenco a împuşcat pe protopopul Alexei
Drajinschi şi pe fiul acestuia pe malul Prutului. Preotul din
Româncăuţi, jud. Hotin, potrivit documentelor vremii, a fost batjocorit
şi omorât43.
Protoiereul Dumitru Croitoru, din Ceadâr-Lunga, după ce a fost silit
să poarte un steag roşu întru întâmpinarea trupelor sovietice, a fost
împuşcat44. Tot în 1940 au fost omorâţi mişeleşte preoţii Mina Ţăruş,
din judeţul Orhei, Ilie şi Dumitru Ciornei, din judeţul Hotin. În 1941 au
fost împuşcaţi preoţii Vasile Bodrug din Râşcani, Porfirie Şoimu, din
Parcani, jud. Soroca, iar preotul Mihai Ghili, din Unţeşti, jud. Ungheni,

a fost arestat de N.K.V.D., exilat la Barnaul, unde a fost executat în 194245.
Preotul iconom stavrofor Constantin Popovici, fost rector şi profesor la
Seminarul teologic din Chişinău, redactorul revistei „Luminătorul”, a fost
scos din casă de către bolşevici, fiind nevoit să îndure mari lipsuri la vârsta
înaintată pe care o avea, fapt ce i-a grăbit sfârşitul46. A părut suspectă şi
moartea renumitului dirijor şi compozitor Mihail Berezovschi, care s-a
stins din viaţă la 13 noiembrie 1940 în Chişinău47. „După ce se începuse
războiul, arestările se făceau ziua şi noaptea. În special erau căutaţi şi
urmăriţi cei înscrişi pentru plecarea în România, bănuiţi ca spioni. Mulţi
preoţi, cântăreţi, studenţi şi alţi civili şi-au găsit moartea în acele zile”48,
scria Leonid Vulpe.
În necrologul preotului Mihei Miziumschi, din Volontir, jud. Cetatea
Albă, se putea citi: „(...) Nemaiavând ce vinde pentru a achita impozitele
grele, a fost nevoit să se ascundă de sovietici. Când armata română a
eliberat oraşul Căuşeni (situat la 15 km de satul Volontir), el s-a întors
acasă pentru a aduce vestea îmbucurătoare, însă a fost urmărit de către
agenţii comunişti, arestat şi împuşcat cu cinci gloanţe în ceafă la marginea
satului49. Tot în timpul retragerii armatei sovietice şi-a sfârşit viaţa şi
preotul Teofan Ignatovici, din parohia Babin, jud. Hotin, care a fost ucis
împreună cu familia la marginea satului, în ziua de 8 iulie 194150.
Unii preoţi au dispărut fără urmă. Printre aceştia se număra şi părintele
Gheorghe Tudorache. Trupul lui a fost găsit printre cadavrele descoperite
în vara anului 1941 în subsolurile fostului consulat italian51, unde fusese
sediul N.K.V.D.-ului. Un martor ocular, Tudor Busuioc, din Chişinău,
declara despre acest caz următoarele: „Foarte multe cadavre erau schilodite
barbar, cu ochii scoşi, cu nasul şi urechile tăiate. Cel mai tare şi-au bătut
joc de preoţi (...), nu destul că i-au ucis, i-au batjocorit în aşa hal (...), adică
le-au tăiat organele sexuale şi aşa i-au găsit în gropi cu dânsele în gură, cu
feţele schimonosite de durere şi desfigurate”52. Printre cei asasinaţi (peste
optzeci de cadavre) erau doi preoţi, dar numai unul dintre ei, preotul
Gheorghe Tudorache, a fost identificat.
Politica antibisericească promovată de autorităţile sovietice în 1940-
1941 a fost cruntă şi agresivă. Situaţia preoţimii basarabene în această
perioadă a fost ieşit din comun de grea. Puţinii preoţi care au avut curaj să
nu-şi părăsească parohiile şi parohienii au fost, în felurite feluri,
împiedicaţi să-şi îndeplinească misiunea preoţească, au fost intimidaţi,
persecutaţi, arestaţi, deportaţi şi chiar omorâţi. Slujitorii altarului, în marea
lor majoritate, s-au arătat vrednici de haina purtată, înfruntând prigoana şi
manifestându-se ca adevăraţi slujitori ai Bisericii lui Hristos.

Lucian-Valeriu LEFTER
După pierderea cetăţilor Chilia şi
Cetatea Albă, în vara anului 1484, Moldova
a cunoscut o perioadă tulbure a istoriei sale.
Timp de vreo doi ani, cancelaria ţării nu a
mai funcţionat, nu avem nici un document
emis în acest răstimp. Dar, mai ales, Ştefan
cel Mare s-a confruntat cu un pretendent la
tron, care, venit cu ajutorul oştilor
munteneşti şi turceşti, a încercat în două
rânduri să ocupe tronul Moldovei. Boierii şi
familiile acestora au fost puse la grea
încercare, luptând de partea domnului
legitim al ţării, ba chiar numele a doi dintre
aceştia au fost consemnate în cronică pentru
fapta lor de vitejie, când l-au salvat de la
moarte pe Ştefan cel Mare.
În toamna anului 1485, pe când Ştefan
cel Mare se afla la Colomeea, „au venit
turcii cu Petru Hronoda voievod, fără
împotrivire, asupra Sucevei şi pentru că
Suceava nu a vrut să se predea, atunci ei au
ars târgul şi aproape toată ţara”, glăsuieşte
Cronica moldo-germană. Ştefan se întoarce
în Moldova şi-i înfrânge pe turci la
Cătlăbuga. Dar pretendentul Petru Hronoda
sau Hroiot, după cum mai este numit în
letopiseţe, adică Şchiopul, scapă şi revine în
primăvara anului 1486. Atunci, după cum
aflăm din aceeaşi cronică, „în luna martie,
în ziua 6, într-o luni, s-a ciocnit Ştefan
voievod cu Hronoda la Bulgari, la apa
numită Siret. Atunci a bătut Petru Hronoda
pe Ştefan voievod şi a câştigat lupta şi
Ştefan voievod a căzut de pe cal şi a zăcut
printre morţi de dimineaţă până la prânz.
Atunci a venit călare un boier, cu numele
Purice, care a recunoscut pe Ştefan voievod.
Atunci a scos pe voievod de acolo, de şi-a
adunat oastea lui, şi a trimis la Petru
voievod pe un boier, anume Pântece, care s-
a supus lui Petru voievod şi l-a scos afară
din bătălie, după ce l-a convins că de acum
se câştigase bătălia. Şi cu ceata lui au tăiat
capul lui Petru voievod şi au adus capul lui
Ştefan voievod. Astfel, a rămas Ştefan
voievod stăpân în ţară, cu ajutorul lui
Dumnezeu”1.
Cei doi boieri al căror nume a rămas
consemnat în cronica ţării aparţineau
vechilor neamuri ale ţării. Fapta
„aprodului” Purice a devenit legendară
datorită cronicarului Ion Neculce, acesta
inserând-o între cuvintele cele de samă ale
istoriei ţării păstrate prin tradiţie. Dar nu
voi insista, în continuare, asupra boierului
Purice, spătar şi pârcălab al cetăţii
Hotinului spre sfârşitul domniei lui Ştefan
cel Mare, ci voi poposi asupra destinului
celuilalt boier, Pântece.
La începutul domniei lui Ştefan cel
Mare, făcea parte din sfatul domnesc, între
alţi boieri, un Oană Pântece, a cărui
menţionare în acest context coincide cu
ultima sa atestare, la 13 septembrie 14572.
Prin urmare, boierul care l-a salvat pe
Ştefan cel Mare la 1486, împreună cu
Purice, şi l-a ucis pe pretendentul Petru
Hronoda, nu poate fi decât unul din fiii
acestui Oană Pântece.
Ca fiu al panului Danciul Julici, boier
în sfatul lui Alexandru cel Bun, cum îl
găsim la 13 decembrie 14213, Oană purta
numele Julici, iar mai târziu pe cel de
Pântece. Aşadar, prezenţa sa ca membru al
sfatului domnesc o descoperim începând
cu data de 25 iunie 14414. Îl mai întâlnim,
singular, şi sub numele tatălui său, Oană
Danculovici5, însă până la 1457 este
prezent în sfatul domnesc fie ca Oană
Julici, fie ca Oană Pântece. La 29 mai
1449, dăruieşte mănăstirii Moldoviţa o
posadă, pe apa Moldovei, de sufletul
tatălui său6.
Cunoaştem şi un frate al lui Oană,
Giula Pântece, care vânduse lui Giurgiu
Rotompan satul Mihăileşti, pe Brădăţăl;
însă, la rândul său, acesta vinde satul
mitropolitului Theoctist pentru 270 de
zloţi tătăreşti, la 11 aprilie 14657. Cu
siguranţă, au fost mai mulţi fraţi, uricul din
16 martie 14958 fiind în măsură să ne dea
aceste indicii; fraţii Giurca, Petriman şi
Sofiica, fiii lui Oană Pântece, şi verii lor,
Danciul, Toader, Ion, Vlaşin, Ana, Fedca
şi Sofiica, fiii lui Giula Pântece, împreună
cu alţi numeroşi veri, erau întăriţi să
stăpânească jumătate din satul
Horodniciani şi jumătate de moară,
precum şi două sate pe apa Bârladului,
Mărceşti şi Grijlivi. Însă pe cei trei fii ai
lui Oană Pântece îi cunoaştem din 14889,
când vindeau din uricul tatălui lor, „Oană
Julici”, avut de la Iliaş şi Stefan voievozi,
un sat în gura Horaeţii, Movila, pe Bârlad,
lui Petru Frunteş şi fratelui acestuia, Ion
Frunteş stolnicul, pentru 200 de zloţi.
Aşa cum menţionam mai sus, la
începutul acestei comunicări, unul dintre
fiii lui Oană Pântece sau, poate, chiar ai
fratelui său, Giula, a avut un rol deosebit
de important în istoria Moldovei, atunci
când, la 6 martie 1486, Ştefan cel Mare a
scăpat cu viaţă datorită boierilor Purice şi
Pântece şi a rămas „voievod stăpân în
ţară”. Va fi fost acest Pântece unul din cei
doi fii ai lui Oană, de la 1488, Giurca şi
Petriman! Sau poate unul dintre verii lor,
Danciul, Toader, Ion şi Vlaşin!
Neamul lui Oană Pântece este legat şi
de satul „Fulticeani”. La 15 martie 1490,
Neagşa, fiica lui Hanea, vindea
vistiernicului Isac satul ei de pe Şomuz,
„Fulticeani”, „unde a fost Stan Pântece”10;
totodată, Isac cumpără şi satul învecinat
Buciumeni, „mai jos de Rădăşăni”,
aşezare veche aflată la 16 februarie 1424
în stăpânirea popii Iuga şi a fratelui său,
Nan; hotarul satului trecea pe lângă
„drumul ce merge de la Stan până la
Baia”11. Nu poate fi vorba decât de satul
Fulticeani al lui Stan Pântece, personaj
despre care s-a scris că ar putea fi fratele
lui Oană şi Giula Pântece12. Aş mai
adăuga o idee, anume căsătoria lui
Danciul Julici cu sora lui Stan Pântece,
drept pentru care urmaşii au purtat ambele
nume.
Strămoşul lui Oană Julici-Pântece
trebuie să fie acel Giula, „domina Jula”13,
probabil bunicul său, prezent în sfatul
domnesc al lui Petru I, menţionat în
primul document păstrat, de la 1 mai
1384, precum şi din 6 mai 138714, cu rang
însemnat între boierii vremii, Giula
„capitaneus”15. Acest important personaj
al vremii sale, cum aflăm dintr-un uric din
22 septembrie 1411, era socrul lui Şoldan
Petru; actul de stăpânire era acordat
acestui boier şi „femeii lui, fiica panului
Giulea”16, pentru un sat la Movila
Găunoasă (atestat la sfârşitul secolului al
XVI-lea sub numele Boldeşti, la
Suceava17).
În acest caz, dacă Danciul Julici este
fiul batrânului Giula, înseamnă că era
cumnat lui Şoldan Petru. Dintre fiii săi,
ştim pe Oană Julici/Pântece, membru al
sfatului domnesc şi fratele său, numit
Giula, precum bunicul lor. Iar Stan
Pântece ar putea să fi fost nu fiu, ci mai
degrabă cumnat lui Danciul, identificat18
în persoana acelui „Stan de la Şumuz”19,
care la 6 octombrie 1407 era menţionat
împreună cu un frate al său, Giurgiu.
Numai aşa ne-am putea explica de ce fiii
lui Danciul Julici, Oană şi Giula, erau
purtătorii ambelor nume, Julici şi Pântece.
Prin urmare, Oană şi Giula, la care
adăugăm şi pe Maruşca20, erau fiii lui
Danciul Julici, respectiv nepoţii lui Giula
„capitaneus” şi Stan Pântece.
Uricul din 25 noiembrie 149221 aruncă
alte lumini asupra încrengăturii neamului,
Un urmaş al descălecătorilor: boierul Oană Pântece*.
Cercetare genealogică

mai cu seamă prin ramura lui Oană Pântece.
La acea dată, Ştefan cel Mare cumpără cu
250 de zloţi satul Ştiubeiul, aflat pe ambele
părţi ale Başeului, de la numeroşii urmaşi ai
postelnicului Hodco Costici şi ai lui Lev,
întăriţi cu privilegiu de Alexandru cel Bun,
printre care aflăm, în primul rând, pe
Ivanco Levici şi două nepoate de frate,
Fedora şi Milca, fiicele lui Vasco Levici,
precum şi pe vărul lor „Giulca” (trebuie sa
fie Giurca!) Pântece. În cazul în care e
vorba de acelaşi personaj cu Giurca
Pântece, fiul lui Oană (şi cred că aşa este!),
şi dacă acesta este văr cu fetele lui Vasco
Levici, atunci, în mod firesc, trebuie să
admitem că soţia lui Oană Pântece era sora
lui Vasco Levici, cel care la 1458 se afla la
Cameniţa alături de Petru Aron22. Numele
lui ne este cunoscut din 22 februarie 1446,
când era martor hotarnic23. Îl găsim prezent
ca martor între numeroşii boieri din marele
sfat domnesc de la Vaslui, întrunit cu
prilejul momentului crucial, în vremea lui
Petru Aron, la 5 iunie 145624, unde s-a
hotărât plata birului către turci; aici se găsea
alături de Vasco Levici şi un Hrinco Levici.
Şi boierilor Levici trebuie să le căutăm
strămoşii în generaţia lui Giula
„descălecătorul”. Numele Costici purtat de
Hodco, fratele lui Lev, îi reclamă ca urmaşi
ai unui Costea. În primele decenii de la
întemeierea ţării nu erau prea mulţi
„descălecători” Costea, însă documentele
au păstrat numele unuia dintre aceştia,
anume Costea viteazul25. Numele acestui
viteaz nu apare în documente totdeauna
însoţit de rangul său. Îl întâlnim prima dată
prezent în sfatul domnesc, la 30 martie
1392, doar sub simplul nume „pan
Costea”26. Mai târziu, vedem menţionată
„credinţa lui Costea viteazul”, la 28
noiembrie 139927.
În îndelungata sa prezenţă în sfat de
peste 20 de ani, Hodco Costici a fost mai
totdeauna postelnic; menţionat prima dată
la 15 octombrie 142728, numele său este
însoţit de multe ori de al fratelui său, Lev
(Leva), dar legat de locul de origine:
Mamorniţa. Hodco de la „Marmurinţi” şi
fratele său Lev, sunt împreună martori în
sfatul domnesc, de câteva ori, începând cu
13 decembrie 142129 şi terminând cu 24
februarie 143730, însă Hodco mai apare
pentru ultima oară, singur, la 20 iunie
143831.
Posteritatea lui Hodco Costici este mai
puţin ştiută; mai bine conturată este
descendenţa fratelui său, Lev. Acesta, se
pare că a avut mai mulţi fii, care i-au purtat
numele, Levici: Vasco Levici, despre care
am arătat mai sus, Hrinco Levici, de
asemenea, dar nu se ştiu prea multe date
despre el, Ivanco (sau Ioan) Levici mai
trăia la 1492, dar care este, se pare,
menţionat cu un frate al său, Giurgiu, încă
de la 30 iulie 145632, şi, în fine, Alexandru
Levici, care, pentru scurtă vreme este
prezent în sfatul domnesc, la 144333.
Reşedinţa lui Hodco Costici nu putea fi
decât la Mamorniţa, locul de care îi era
legat numele împreună cu fratele său, Lev.
Dar mai stăpânea şi alte patru sate, pe
Vorona şi Siret, pentru care primise drept
de stăpânire împreună cu soţia sa, Vasutca
şi fraţii acesteia, la 16 noiembrie 143334,
anume pe Vorona: „curtea Anuşcăi,
Hueţeni, Sineşti, Glodeni, precum şi o
moară pe Siret, „unde este Hueţ”, în
actualele comune Vorona, jud. Botoşani, şi
Liteni, jud. Suceava
La capătul acestei cercetări
genealogice, constatăm că rădăcinile
neamului lui Oană Pântece, boier din
vremea lui Ştefan cel Mare, se află în
secolul al XIV-lea, în vremea
descălecatului Ţării Moldovei, bunicii săi
făcând parte din ceata „vitejilor cavaleri” -
după cum i-a numit Nicolae Iorga, veniţi
de peste munţi, din Transilvania şi din
Maramureş. Numele unora din acei vechi
războinici ne sunt cunoscute, în rândurile
de faţă poposind alături de Giula
„capitaneus” şi Costea viteazul,
contemporanii lui Dragoş şi Bogdan vodă,
alături de care au luptat împotriva tătarilor,
creând, pas cu pas, Ţara Moldovei.
Note:
* Comunicare susţinută la 14 aprilie
2009, în cadrul Filialei Iaşi a Comisiei de
Genealogie, Heraldică şi Sigilografie a
Academiei Române, sub titlul Neamul şi
înrudirile lui Oană Pântece.
1 Cronica moldo-germană, în vol. Ştefan
cel Mare şi Sfânt 1504-2004, Portret în
cronică, Sfânta Mănăstire Putna, 2004, p. 28.
Vezi şi Ion Const. Chiţimia, Cronica lui
Ştefan cel Mare (Versiunea germană a lui
Schedel), Bucureşti, 1942, p. 50, 68 şi pl.
XX, care arată confuzia care o făcuse
Olgierd Górka între Pântece şi Pitic, prin
citirea greşită Pyutytz în loc de Pyntytz.
Totuşi, O. Górka, Cronica epocei lui
Ştefan cel Mare (1457-1499), Bucureşti,
1937, scrie iniţial (p. 34) că Ştefan „a
trimis pe unul din boieri şi anume pe
Pintyc (Pântec) la acelaşi Petru” ca să-l
atragă în cursă pentru a-l ucide, dar se
contrazice în aceeaşi lucrare (p. 134),
menţionând pe Lazea Pitic (Pyutytz), care
nu mai trăia demult, din 1467, după cum
însuşi precizează.
2 Documenta Romanie Historica (în
continuare: DRH), II, vol. întocmit de
Leon Şimanschi în colab. cu Georgeta
Ignat şi Dumitru Agache, Bucureşti, 1976,
nr. 66.
3 Ibidem, I, vol. întocmit de C.
Cihodaru, I. Caproşu şi L. Şimanschi,
Bucureşti, 1975, nr. 48.
4 Ibidem, nr. 215
5 Ibidem, nr. 239.
6 Ibidem, nr. 3.
7 Ibidem, nr. 128.
8 Ibidem, III, vol. întocmit de C.
Cihodaru, I. Caproşu şi N. Ciocan,
Bucureşti, 1980, nr. 186.
9 Ibidem, II, nr. 21.
10 Ibidem, III, nr. 71, p. 131.
11 Ibidem, I, nr. 56, p. 82.
12 Mihai Costăchescu, Documentele
moldoveneşti înainte de Ştefan cel Mare,
Iaşi, 1931, p. 164; ibidem, II, Iaşi, 1932,
p. 384 (şi spiţa genealogică). În opinia
istoricului Mihai Costăchescu, numele
Pântece poate fi legat de Fulticeani.
Istoricul considera, că Pântece este o
poreclă, sinonimă cu Foltică sau Fultică,
care vine de la foale, adică pântece
(ibidem, I, p. 164). Totuşi, întâlnim un
Ivaşco Fultuc şi fratele său, menţionaţi
singular, ca martori la o hotărnicie, la 13
iunie 1456 (DRH, II, nr. 60). Însă ipoteza
lui Artur Gorovei îmi pare mai credibilă.
Numele satului ar putea proveni de la acel
Hanea, tatăl Neagşei, de origine săsească,
care se va fi numit Fălten Hannes (Artur
Gorovei, Folticenii. Cercetări istorice
asupra oraşului, Fălticeni, 1938, p. 7-8).
Hanea aminteşte de Hanăş, de unde Fălten
Hannes care a dat numele satului, care în
vremea lui Stan Pântece nu se numea încă
Fulticeani, ci ulterior a căpătat acest
nume, prin venirea sasului Hannes. Acest
lucru se putea face printr-o posibilă
căsătorie cu o fată a lui Stan Pântece, idee
ce mi se pare mai plauzibilă decât cea
propusă de Artur Gorovei (ibidem, p. 8-9)
sau Mihai Costăchescu, Documente
moldoveneşti de la Ştefan cel Mare, Iaşi,
1933, p. 144-145, care presupunea că
Hanea, tatăl Neagşei, „va fi fost fiul lui
Stan Pântece”.
13 DRH, I nr. 1.
14 Hurmuzaki-Densuşianu, Documente
privitoare la istoria românilor, vol. I,
partea 2-a, Bucureşti, 1890, p. 297:
„Dzula capitaneus, Burla, Draguy
marscalus, Stanczel, Stanislaus supremi
consiliarij magnifici domini Petri
Woyeuode Muldauiensis”; Mihai
Costăchescu, Documentele moldoveneşti
înainte de Ştefan cel Mare, II, p. 601-602.
15 În acest sens, al descendenţei
neamului Pântece din acest Giula, vezi
Ştefan S. Gorovei, Înrudirile cronicarului
Grigore Ureche, în „Anuar de lingvistică

şi istorie literară”, XXIV, 1973, spiţa
genealogică, planşa I, p. 113. Astfel,
Danciul Julici de la 1421 este arătat ca
descendent al lui Giula, atestat la 1384 şi
1387.
16 DRH, I, nr. 30, p. 43; forma slavă: pan
Juli.
17 Mihai Costăchescu, op. cit., I, p. 94.
18 Ibidem, II, p. 384: Stan Pântece „este,
cred, totuna cu Stan de la Şomuz”.
19 Hurmuzaki-Densuşianu, op. cit., p. 827:
Giurgiu (Jiurj) şi Stan „ot Şumuza”.
20 Vezi uricul din 15 martie 1490 (DRH,
III, nr. 71). De asemenea, spiţa de neam
întocmită de Mihai Costăchescu, op. cit., II,
p. 384.
21 DRH, III, nr. 118.
22 Mihai Costăchescu, op. cit., p. 815.
23 DRH, I, nr. 264.
24 Ibidem, II, nr. 58.
25 Mihai Costăchescu, op. cit., I, p. 371,
pornea de la ideea că Hodco Costici este
fiul unui Costea, care „poate e Costea
Viteazul, care apare uneori şi fără acest
epitet”.
26 DRH, I, nr. 2.
27 Ibidem, nr. 9. Părerea era că şi acel
Costea Bratilovici din sfatul domnesc, de
la 28 iunie 1401 (ibidem, nr. 11), să fie tot
Costea viteazul (Mihai Costăchescu, op.
cit., I, p. 90: Costea Bratilovici, greu de
identificat, poate „să fie acelaşi cu Costea
şi Costea Viteazul”), nu cred că are şanse
să fie corectă. Mai degrabă, acel Costea ar
putea să fie fiul lui Bratul viteazul, pe care
nu-l găsim menţionat în documentele
contemporane, dar despre care se ştie
dintr-un act ulterior, prin care nepoţii săi
erau întăriţi stăpâni în patru sate,
Brătuleştii, Fedeleşanii, Goeştii şi Vârsaţii,
la 7 ianuarie 1491 (DRH, III, nr. 84).
Astfel, satul Brătuleşti poartă amintirea lui
Bratul vitezul, vechiul stăpân.
28Ibidem, I, nr. 69. Este menţionat fie
Costici postelnic, ca acum, la 15
octombrie 1427, fie Hodco postelnic, la 1
septembrie 1429 (ibidem, nr. 95). Ultima
dată este menţionat ca postelnic la 25
ianuarie 1446 (ibidem, nr. 260). Mihai
Costăchescu susţinea că Hodco Costici
sau Hodco de la Mamorniţa nu trebuie
confundat cu Costici postelnicul (Mihai
Costăchescu, op. cit., p. 372; idem,
Documentele moldoveneşti de la Bogdan
voevod, Bucureşti, 1940, p. 49, nota 4).
Însă, dimpotrivă, cred că ei sunt aceeaşi
persoană, numele său diferit fiind
menţionat alternativ în sfat, nu
concomitent; este vorba de postelnicul
Hodco Costici, menţionat uneori
împreună cu fratele său, Lev.
29 DRH, I, nr. 48.
30Ibidem, nr. 168.
31 Ibidem, nr. 184.
32 Mihai Costăchescu, Documentele
moldoveneşti înainte de Ştefan cel Mare,
I, p. 372.
32 DRH, I, nr. 230; nr. 237.
34 Ibidem, nr. 120.
Sergiu MANDIŞ
(Cărpineni, R. Moldova)
Cunoscutul istoric şi preot transilvănean Ioan Lupaş, din Săliştea Sibiului, scria la a şaptea aniversare a Unirii Basarabiei cu
România că naţiunile, chiar când părţi din ele s-au aflat sub stăpâniri străine, au format întotdeauna o naţiune culturală unitară,
întrucât toate elementele constitutive ale patrimoniului lor sufletesc au rămas, de-a lungul veacurilor, identice. Desigur, e vorba de
limbă, de conştiinţa de neam şi de credinţă, în primul rând. Acesta adăuga că, în ceea ce ne priveşte pe noi, românii, acestea s-au
păstrat nu numai în cetăţuia ocrotitoare a Carpaţilor ci, în aceeaşi măsură, la Dunăre, Tisa şi Nistru, iar în referirile sale la basarabeni
constată: ,,Totul, firea poporului moldovenesc dintre Nistru şi Prut, simţul lui de frăţie cu restul neamului, sufletul lui traco-roman n-a
putut fi schimbat nici sub presiunea celor mai silnice mijloace ale ţarismului dominant”.
Acest lucru s-a verificat în anul 1918, când românii dintre Prut şi Nistru, după 106 ani de ocupaţie ţaristă, s-au unit cu fraţii lor de
sânge şi neam, la care au aderat apoi şi românii din Bucovina şi Transilvania. Acest fapt a deschis o nouă etapă în viaţa noului stat
naţional, în dezvoltarea sa social – economică şi politică, în creaţia culturală şi în viaţa Bisericii Ortodoxe Române (B.O.R.).
Prima îndatorire care revenea bisericii în noua situaţie politică era aceia a organizării ei unitare, sub conducerea Sfântului Sinod
din Bucureşti, act necesar atât bisericii cât şi statului. Unificarea se impunea datorită faptului că modul de organizare şi de conducere
a bisericii în diferitele provincii istorice ale ţării erau cu totul diferite: în Vechiul Regat se conducea după Legea de la 1872,
completată cu Legea din 1909, aici observându-se o dependenţă aproape totală faţă de stat; în Transilvania se conducea după Statutul
Şaguian, din 1868, biserica de aici având cea mai bună organizare; în Bucovina după planul regulativ Bisericesc din 1768,
conducerea bisericii fiind mai mult în mâinile aparatului de stat austriac şi al împăratului; în Basarabia, după organizarea ţaristă
rusească, biserica devenise, înainte de unire, un atribut al politicii de rusificare.
Noua organizare a B.O.R. s-a făcut după principiile Statutului Organic Şaguian. Astfel, la 17/30 decembrie 1919 s-au întrunit
pentru prima dată în şedinţă comună toţi mitropoliţii şi episcopii eparhioţi, precum şi arhiereii vicari de pe cuprinsul întregii Românii.
A doua zi, episcopul Caransebeşului, Miron Cristea, a fost ales în scaunul vacant de mitropolit primat al României, iar în 1925 a fost
ales ca patriarh. Prin Legea şi Statutul de organizare din 1925 se consfinţea autocefalia B.O.R., organizată ca patriarhie.
Sub raport canonic-administrativ, ea cuprindea: Mitropolia Ungro-Vlahiei, Mitropolia Moldovei şi Sucevei, Mitropolia
Ardealului, Banatului, Crişanei şi Maramureşului, Mitropolia Bucovinei şi Mitropolia Basarabiei cu eparhiile: Arhiepiscopia
Chişinăului şi Episcopia Cetăţii Albe - Ismail.
În toată perioada medievală, până la 1812, bisericile dintre Nistru şi Prut au aparţinut de eparhile Proilaviei, Huşilor, Iaşilor şi
Rădăuţi, care aparţineau de Mitropolia Moldovei. După anexarea Basarabiei de către Imperiul Rus, în 1812, ţarul Alexandru I emite,
la 21 august 1813, la Teplitz, decretul prin care este înfiinţată Episcopia Chişinăului, care avea în subordine 775 biserici. La această
eparhie s-au adăugat şi cele 77 de biserici dintre Nistru şi Bug, astfel că episcopia Chişinăului şi Hotinului aveau un total de 852
biserici. În calitate de mitropolit al acestei eparhii a fost numit Gavriil Bănulescu – Bodoni, care a fost primul şi ultimul mitropolit al
Basarabiei în timpul ocupaţiei ruse, deoarece după moartea sa, din 1821, nici un alt conducător al bisericii din Basarabia n-a mai fost
ridicat la rangul de mitropolit. Cu această dată Arhiepiscopia Chişinăului şi Hotinului a fost supusă bisericii ruse, care a transformat-o
într-un mijloc de rusificare a românilor din Basarabia, proces desfăşurat între anii 1861 – 1917.
Viaţa bisericească în Basarabia (1918 –1940)

Biserica Ortodoxă în timpul P.S. Anastasie
La 6 mai 1916, P.S. Anastasie Gribanovski este ridicat la rangul de arhiepiscop. Politica pe care a promovat-o în viaţa bisericii
basarabene din acele timpuri a fost cu tendinţa de a insufla în sufletul clericilor convingerea că, neţinând seama de marele eveniment
ce avusese loc între timp – Unirea Basarabiei cu România, biserica Basarabiei trebuie să continue a fi încadrată în jurisdicţia bisericii
ruse, politică care era susţinută şi de câţiva preoţi, unii dintre ei chiar moldoveni.
Între 19 – 25 aprilie clerul Basarabiei se convoacă în Congres extraordinar, care hotărăşte cerinţele sale: să recunoască dreptul de
autonomie al bisericii basarabene, să se înfiinţeze o mitropolie românească a Basarabiei, chiriarh şi episcopi aleşi de către Congresul
eparhial al acestei eparhii, din sânul şi rândul moldovenilor basarabeni, graiul slujbei şi în şcoli să fie cel moldovenesc.
Delegatul însărcinat cu transmiterea acestor cerinţe, atât de bine motivate, Ober Procurorului P.S. Sinod rus, se întoarce cu
răspunsul că ,,organizarea autonomiei bisericii din Basarabia s-ar realiza mai cu succes, în cazul în care s-ar introduce autonomia
proiectată a Basarabiei în raport civil”, iar relativ la chestiunea catedralei mitropolitane în Basarabia, cum şi la reorganizarea
administraţiei bisericii locale, ,,va depinde de reconstrucţia circumscripţiilor bisericeşti, care vor fi efectuate la soborul bisericesc”.
Aceasta era, desigur, un răspuns neserios, întrucât el nu credea în posibilitatea unei autonomii civile a Basarabiei şi nici în Sobor.
La 12 decembrie 1917 Basarabia se declară Republică Moldovenească Federativă, iar la 24 ianuarie 1918 se declară independentă.
În aceste condiţii P.S. Anastasie încearcă să formeze o comisie de pregătire pentru convocarea unui sobor bisericesc local, pentru a
face o nouă organizare a vieţii politice bisericeşti. Această comisie a început să lucreze la 18 februarie 1918, dar evenimentele se vor
precipita cu iuţeală, la 27 martie Republica Moldovenească unindu-se cu România. Pentru biserica Basarabiei P.S. Anastasie
sugerează o altă chestiune, respectiv autonomia bisericii basarabene, adăugând la această problemă şi o alta, respectiv biserica
Basarabiei să îşi afirme propriul punct de vedere relativ la alipirea cu biserica română, întrucât ea face parte încă din biserica rusă.
În vederea acestor lămuriri, la 17 aprilie 1918 este trimisă o delegaţie alcătuită din membrii comisiei de pregătire pentru Sobor, la
Î.P.S. Pimen, mitropolitul Moldovei, care deţinea şi funcţia de locotenent al primatului. Î.P.S. sa a explicat delegaţiei că ,,prin actul
politic din 24 ianuarie s-a restabilit fosta legătură canonică a acestei eparhii faţă de Miropolia Moldovei” şi că ,,pretenţiile bisericii
ruse nu pot fi adresate decât mitropolitului Moldovei, adică bisericii române, de la sânul căreia această eparhie a fost luată cu forţa
în 1812, contrar canoanelor bisericii ecumenice”. Referindu-se la unire, Î.P.S. sa a răspuns: ,,Unirea a fost declarată de Sfatul Ţării,
alcătuit tocmai din fii neamului moldovenesc şi toţi ortodocşii credincioşi şi membrii acestei biserici, în frunte cu un reprezentant ales
din parte a întregului cler basarabean”.
După întrevederea dintre Î.P.S. Pimen şi P.S. Anastasie când, acestuia din urmă i s-a propus verbal, apoi de două ori în scris, să se
prezinte la şedinţele Sfântului Sinod Român, acesta a părăsit în mai 1918 Basarabia, lăsând eparhia vacantă.
În urma acestor evenimente, la 16 iunie 1918 este întărit ,,P.S. Episcop Huşului – Nicodim, să conducă afacerile Arhiepiscopiei
Chişinăului şi Hotinului până la alegerea unui titular”.
Viaţa Bisercii ortodoxe în timpul Î.P.S. Gurie Grosu
Încă din 1905 preotul basarabean P. Gheorghian scria: ,,Suna-va ceasul dezrobirii mâine/ Şi lanţul va cădea în praf însângerat/ Şi
vei cunoaşte-atunci, tu bietule Române/ C-atât amar de vreme ai stat îngenunchiat!”. Acest ceas al dezrobirii a sunat abia 13 ani mai
târziu, în 1918, când Basarabia s-a alipit la Patria – Mamă, iar biserica ortodoxă din Basarabia a primit la conducerea sa pe un
adevărat patriot al acestor meleaguri – Gurie Grosu.
Cercetând originea familiei sale, G. Grosu scria: ,,După tată am aflat că un străbun de-al meu din Moldova Vechiului Regat, numit
Andrei Poparcea, a fost preot în Stolniceni, j. Lăpuşna, pe valea Cogâlnicului. El a avut între alţi fii pe Gheorghe, care a fost
cântăreţ (palamar) la Nimoreni, pe valea Isnovăţului, din care s-a născut tatăl meu, Ştefan. Pentru că era un om voinic, i-au zis
,,gras” şi după această numire a lui s-au numit urmaşii Grosu”.
Fiind un mare patriot al acestor meleaguri, Gurie Grosu nota: ,,Este un lucru înjositor şi de ruşine când un om se leapădă de
naţiunea sa şi îşi ascunde atârnarea către poporul său rodnic, adică poporul care l-a născut. Aceasta e ca o lepădare de tată şi de
mamă!”. El îi condamnă cu curaj pe ,,cei cu pofte de a stăpâni pământuri străine”, dar şi mai mult îi blamează pe cei care
,,pricinuiesc răni adânci iubirii de neam”. O altă afirmaţie a sa era: „Moldovene, învaţă-te a te respecta pe tine, dacă voieşti ca alţii
să te preţuiască şi să te bage în seamă”.
La deschiderea Sfatului Ţării, din 21 noiembrie 1917, arhimandritul Gurie Grosu afirma între altele: ,,Noi învăţăm în şcoală nu în
limba care trebuie să ne mântuiască (adică în limba română, n.a.) ci în aceea care ne duce la robie (adică în limba rusă, n.a.).
Învăţăm şaisprezece ani şi când ne ducem la sate ca să lămurim poporul, ne convingem că nu avem cunoştinţele folositoare. Cei care
doreau să fie de folos poporului, trebuiau să înveţe de la început”.
Referindu-se tot la biserică, în calitate de ministru al Cultelor, la Adunarea Bisericii Ortodoxe din Basarabia, a menţionat:
,,Biserica trebuie să devină un izvor de cultură naţională…Preoţimea trebuie să vorbească aceeaşi limbă pe care o vorbeşte poporul,
ca să nu fie ce-a fost până acum… Preotul să fie cel mai bun apărător al naţionalităţii. Ceea ce ne crede norodul că suntem, aceea
trebuie să fim” şi încheia, rugându-se ,,pentru binele şi propăşirea neamului nostru românesc”. Nu întâmplător preotul Ioan Andronic
aprecia că numirea arhimandritului Gurie Grosu ca ministru adjunct al Cultelor şi Instrucţiunii ,,este o cinste pentru neamul
românesc”. Toate acestea ne argumentează atât de mult că singura persoană care reprezenta pe românii basarabeni în biserică, şi
totodată care corespundea cerinţelor Congresului extraordinar din 1917, nu putea fi altcineva decât arhimandritul Gurie Grosu,
adevărat prooroc al românilor basarabeni.
La 4 iulie 1918, Sfântul Sinod al Bisericii Române alege, iar la 15 ale aceleiaşi luni sfinţeşte ca episcop de Botoşani, vicar al
Mitropoliei Moldovei şi membru al Sfântului Sinod, pe arhimandritul Gurie Grosu, care în anul 1919 a fost trecut ca episcop de Bălţi
– vicar al Chişinăului şi Hotinului, iar la 1 ianuarie 1920 este împuternicit de Sfântul Sinod şi de înaltul guvern român ca locţiitor de
arhiepiscop al Chişinăului şi Hotinului, în locul P.S. Nicodem, care s-a retras.
La 21 februarie 1920, Congresul eparhial corectează gestul din 1917, repetând acelaşi act, dar în toată plenitudinea lui, şi alege, în
unanimitate de voturi, pe P.S. Gurie ca arhiepiscop al eparhiei Chişinăului şi Hotinului.

La 8 iulie 1923, în sala eparhială din Chişinău a avut loc o şedinţă solemnă a Congresului Extraordinar Eparhial, convocat cu
clerici şi mireni aleşi din toate cercurile protopopeşti care reprezentau cele trei eparhii existente, respectiv Arhiepiscopia Chişinăului
şi noile episcopii, a Cetăţii Albe – Ismail şi a Hotinului, care şi-au oprit toată atenţia asupra stării din Biserica basarabeană, parte a
Bisericii Ortodoxe Române.
În cererea reprezentanţilor Congresului, printre altele se spune: ,,La Congresul general eparhial din 1917 s-a hotărât înfiinţarea
formală a Mitropoliei în Chişinău… Sfântul Sinod însuşi a stabilit prin Proiectul de Statut al Bisericii Române că în Basarabia e
locul unei Mitropolii a Moldovei dintre Prut şi Nistru, cu sediul la Chişinău, căreia îi rămân sufragane două episcopii, acum
înfiinţate”. În capitolele unu şi doi ale acestei cereri se solicita să se recunoască cele două episcopii nou înfiinţate, ale Hotinului şi
Cetăţii Albe - Ismail, iar arhiepiscopia Chişinăului să devină Mitropolie cu numele de ,,Mitropolia Basarabiei – a Moldovei dintre
Prut şi Nistru”.
În capitolul trei al menţionatei cereri de mai sus se sublinia: ,,Pentru promovarea culturii teologice în ţară şi în faţa actualei
organizări locale, recunoaştem că în fiecare eparhie e nevoie grabnică să fie câte un Seminar teologic complet, de aceea, să se
transforme şcolile spirituale din Chişinău, Edineţi şi Ismail în Seminarii teologice desăvârşite, iar Seminarul teologic actual din
Chişinău să fie organizat ca Academie Teologică, aşa cum în repetate rânduri au cerut congresele eparhiale şi arhipăstorul nostru”.
În urma Raportului Comisiunii de organizare a Bisericii româneşti, care a luat în examinare Actul din 8 iulie 1923, la 15 noiembrie
acelaşi an Sfântul Sinod a hotărât:
- Se constată că cererea poate fi considerată ca şi rezolvată prin dispoziţiunile favorabile introduse în Proiectul de lege şi noul
Statut de organizare unitară a B.O.R;
- Rămâne ca şi ceilalţi factori hotărâtori să se pronunţe asupra Proiectului de lege şi a noului Statut de organizare a Bisericii
româneşti;
Potrivit art. 2 din legea de la 5 mai 1925 a fost înfiinţatăMitropolia Basarabiei, cu eparhiile: Arhiepiscopia Chişinăului şi Episcopia
Cetăţii Albe – Ismail. Din judeţele Hotin, Bălţi şi Soroca se înfiinţează episcopia Hotinului, care ţinea de Mitropolia Bucovinei.
Astfel, Arhiepiscopia Chişinăului a fost ridicată la rangul de Mitropolie, urmând să fie ales şi un mitropolit.
La 25 iulie 1927, comisia de petiţiuni, pentru satisfacerea cererii Adunării eparhiale de la Chişinău, a propus Sfântului Sinod să-l
ridice pe P.S. Gurie Grosul la rangul de mitropolit. Sfântul Sinod a hotărât¨ „I.P.S. Patriarh are autorizaţia de a trata şi stabili
momentul şi modalitatea ridicării I.P.S. Gurie la treapta de mitropolit”. Numirea sa în această funcţie s-a făcut prin Înaltul Decret
Regal din 21 aprilie 1928.
Acestea sunt fazele prin care a trecut biserica basarabeană pentru organizarea şi reîntoarcerea ei la sânul bisericii Mame autocefale
române, de la care a fost dezlipită în chip samavolnic în anul 1812.
Biserici şi mănăstiri
Potrivit datelor statistice din anul 1922, numărul parohiilor, bisericilor, capelelor şi a preoţilor din Basarabia, după judeţe, era:
Judeţele Parohiiurbane
Biserici
urbane Capele
Parohii
rurale
Biserici
piatră
Biserici
lemn Preoţi
Total
biserici parohii
Hotin 2 2 - 149 68 81 148 151 151
Soroca 1 2 1 138 112 39 144 154 139
Bălţi 1 1 - 125 85 53 133 139 126
Orhei 2 2 - 148 155 14 155 171 150
Chişinău 14 19 14 99 81 41 166 155 113
Tighina 5 5 - 88 81 8 109 94 93
Cetatea
Albă 10 10 - 85 85 - 111 95 95
Cahul 3 3 - 51 46 15 63 64 54
Ismail 18 19 - 48 46 2 75 67 66
Total 56 63 15 931 759 253 1104 1090 987
După cum se vede în tabelul de mai sus, cele mai multe parohii şi biserici urbane se aflau în judeţele Ismail, Chişinău şi Cetatea
Albă, iar numărul mai mare de parohii şi biserici rurale se află în judeţele Orhei, Bălţi, Soroca şi Hotin, deci în partea nordică a
Basarabiei, tot aici fiind şi cele mai numeroase biserici de lemn, fapt explicabil de prezenţa în apropiere a codrilor.
Dacă am arunca o privire generală asupra Basarabiei, am vedea că regiunea codrilor este şi cea mai bogată în mănăstiri, şi mai ales
judeţul Orhei, care singur are 10 mănăstiri şi două schituri, ceea ce reprezintă aproape jumătate din totalul mănăstirilor şi schiturilor
din Basarabia. După acest judeţ, urmează Chişinău, Soroca, Ismail, Tighina şi Bălţi. Singurele care nu aveau nici o mănăstire şi nici
un schit erau Hotin, Cetatea Albă şi Cahul. Acest fapt se explică mai întâi prin aceea că regiunea Orheiului, Chişinăului şi Sorocii sunt
cele mai pitoreşti din punctul de vedere al reliefului şi cele mai înzestrate cu codri seculari, unde frumoasa natură putea să atragă
sufletele predispuse la contemplare, apropiindu-le cât mai mult de Acel ce a creat această natură, dându-le adăpostul şi liniştea de care
aveau nevoie. Pe de altă parte, codrii au servit moldovenilor de adăpost şi împotriva urgiilor ce se revărsau asupra lor din partea
puzderiilor de barbari. Şi aceşti moldoveni, fie singuri, fie în frunte cu domnitorii lor, ridicau lăcaşuri sfinte de rugăciune.
La 1922, numărul de mănăstiri, schituri, biserici mănăstireşti şi a personalului mănăstiresc după judeţe era:
Judeţele
Mănă-
stiri Schituri Biserici
A
rh
im
.
Ie
ro
m
.
Ie
ro
d.
M
on
ah
i
Monahi
femei
Răs.
of.
R
ă
s.
Fe
m
.
Fr
aţ
i
Su
ro
ri
Maluri de Prut Anul II, nr. 3 – decembrie 2009 16
B F B f B F
Hotin - - - - - - - - - - - - - - -
Soroca - 3 1 - 1 7 1 2 2 4 172 2 95 1 185
Bălţi - - 1 - 1 - - 1 - 2 - 1 - 7 -
Orhei 7 3 2 - 20 6 2 71 34 181 193 50 197 308 240
Chişinău 4 1 1 1 12 2 3 31 22 96 38 33 35 76 95
Tighina 1 - - - 4 - 1 14 7 105 - 6 - 4 -
Cetatea
Albă - - - - - - - - - - - - - - -
Cahul - - - - - - - - - - - - - - -
Ismail 1 - 2 1 6 1 - 8 7 23 12 7 6 13 25
Total 133 7 7 2 44 16 7 127 72 407 415 99 333 409 545
Personal bărbătesc – 1121, personal femeiesc – 1293
Total – 2414.
Mai toate mănăstirile basarabene sunt ctitorii de boieri şi creştini evlavioşi, cu excepţia a două domneşti. Fiind mereu supuse
nestatorniciei vremurilor, ele nu mai posedă inscripţii de întemeiere şi nici bogate colecţii de hrisoave cu privire la diferite dăruiri din
partea domnilor şi boierilor ţării. O altă pricină a dispariţiei acestor inscripţii este şi faptul că stăpânirea greacă şi rusă, deşi creştine
amândouă, au putut înlătura glasul românesc al trecutului lor, fiind cunoscute numai în inscripţiile de limbă slavă.
Este, de asemenea, cunoscut că toate aceste lăcaşuri sfinte nu au moaşte sfinte şi nici icoane făcătoare de minuni, cu excepţia
mănăstirii Hârbovaţ, care, de la sfârşitul secolului al XVIII – lea, posedă Icoana Maicii Domnului făcătoare de minuni.
În această perioadă, mănăstirile basarabene aveau o gospodărie cu colorit rusesc. Cu toată reducerea de venituri, totuşi, monahii
basarabeni gospodăreau aşa de bine, încât prin unele mănăstiri şi-au instalat lumina electrică, aveau mori, iazuri şi altele. După poziţia
lor, mănăstirile basarabene sunt aşezate în trei grupe bine distincte:
1. Grupa din judeţul Lăpuşna, formată din mănăstirile Căpriana, Condriţa, Hâncu, Suruceni şi Vărzăreşti.
2. Grupa a doua, formată din mănăstirile Hârbovaţ, Hârjăuca, Ţigăneşti, Răciula, Tabăra, Curchi, Hirova şi Frumoasa.
3. Grupa alcătuită din mănăstirile de pe linia Nistrului, aşezate la mari distanţe una de alta, ca: Saharna, Călărăşauca, Rugi,
Japca, Noul – Neamţ.
În aceeaşi perioadă, de o vastă activitate s-au bucurat şi instituţiile teologice din Basarabia. Facultatea de Teologie din Chişinău,
situată pe str. Universităţii, nr. 18, în 1940 avea următorul personal în cadrul corpului didactic administrativ: decan – Popescu-
Prahova, secretar – E. Popovici, contabil – N. Botez.
Referindu-se la înfiinţarea Facultăţii de Teologie de la Chişinău, Nae Ionescu menţiona: „Când iată, în primăvara aceasta (1926),
Sfântul Sinod hotărăşte înfiinţarea unei facultăţi teologice pe lângă Universitatea din Iaşi, în conformitate cu legea din 1910,
aproape concomitent, arhiepiscopia Chişinăului cere tot ministrului de instrucţie înfiinţarea unei academii teologice în capitala
Basarabiei. Iar ministrul combină cele două cereri şi, printr-o dialectică de o ingeniozitate şi o subtilitate în adevăr apreciabilă, se
opreşte la o soluţie intermediară: înfiinţează la Chişinău o Facultate de Teologie depinzând de universitatea din Iaşi”.
Argumentul Ministrului Instrucţiunii şi Cultelor, Ion Petrovici, care era şi profesor la Iaşi, a fost: „Basarabia românească merită
să aibă o instituţie ecleziastică de grad universitar, anume o Facultate de Teologie, pentru că ea a fost cea dintâi provincie istorică
românească care s-a alăturat, în martie 1918, Ţării Mamă” şi că „fondul religios, tradiţionalist şi ortodox al basarabenilor este
potrivit pentru o facultate de teologie”. Desigur, dacă biserica ar fi avut un plan prealabil de a pune bazele unui învăţământ superior
propriu, nu s-ar fi ajuns în această situaţie, dar „biserica noastră n-a ştiut nici ce să ceară, nici cum să ceară”.
În continuare, Nae Ionescu sublinia: „Înfiinţarea noii facultăţi la Chişinău sau Iaşi nu înseamnă înfrângerea Iaşilor ori
Chişinăului, ci înseamnă slăbiciunea bisericii noastre ortodoxe, care nici nu a ştiut să aibă un punct de vedere, nici nu a putut să se
afirme ca un organism disciplinat, cu o fermă autoritate centrală”.
Cu toate acestea, Facultatea de Teologie a avut un rol remarcabil pentru cultura şi biserica din Basarabia, profesorul Gala
Galaction fiind surprins de numărul mare de studenţi: „Clerici bătrâni – uneori mai în vârstă decât unii dintre dascăli – veneau pe
băncile facultăţii, ca să asculte în limba românească academică adevărurile sfintei noastre credinţe strămoşeşti”.
Facultatea de Teologie a avut profesori dintre cei mai de elită: arhimandritul Iulian Scriban, Gala Galaction, Nichifor Crainic,
fraţii Valeriu şi Cicerone Iordăchescu, Ion G. Savin, Nicolae Popescu-Prahova (decan la 1940), Constantin N. Tomescu, Constantin
Fedeleş, Toma G. Bulat, Dumitru Popescu-Moşoaia, Serghei Bejan (directorul Seminarului), Ilie Tocan, Petru Constantinescu-Iaşi,
Grigore Pisculescu, Ştefan Ciobanu – membru al Academiei Române, istoricul Alexandru Boldur, ebraistul Vasile Radu –
personalităţi cultural-literare notorii, care scriau cărţi, colaborau la publicaţii, ţineau conferinţe. În Chişinău au înviorat viaţa
patriotică, religioasă, teologică şi cultural-literară. Aceasta era şi destinaţia Facultăţii de Teologie.
În afară de Facultatea de Teologie, la Chişinău mai funcţionau şi o serie de şcoli secundare, precum Seminarul Teologic condus de
Serghei Bejan, apoi de Victor Popescu. Acest seminar a fost creat în anul 1927, prin unirea Seminarului inferior cu cel superior. La
unificarea acestor instituţii, corpul profesoral s-a format din ambele părţi. O parte ca Gh. Raşcu, Mihail Rădulescu, Hristache
Dăscălescu, Ion Căpriţă, Anton Toma proveneau din provinciile ţării, iar cealaltă parte din profesori, precum C. Belodanov, D. Câdea,
D. Cărăuş, C. Cumpătă, P. Jalodcovshi, A. Iacovlev, D. Luca, S. Orlov, D. Sălceanu, S. Macarianu, V. Mateevici, S. Zaharianov,
Mihail Spinei, care proveneau din Basarabia.
În perioada interbelică, din rândul elevilor Seminarului s-au ridicat elemente de valoare, precum Sergiu Matei Nica, S. C. Roşca,
Paul Lecca, Paul Mihail, Igor Jechiu, Iuliu Cireş, Leonid Chiriţă, Vlad Dumbravă, Ion Margine, arhiepiscopul Antim Nica,
Maluri de Prut Anul II, nr. 3 – decembrie 2009 17
mitropolitul Antonie Plămădeală şi alţii. Se poate afirma, pe bună dreptate, că Seminarul Teologic a dat culturii şi artei româneşti
contribuţii de seamă şi s-a înscris în Cartea de Aur a şcolii româneşti.
A mai funcţionat şi Liceul Eparhial, condus de M. Usinevici-Dumitrescu, alături de alţi profesori de seamă, precum A. Cristi, Z.
Florescu, M. Vartic, E. Isanoc, R. Parboti, E. Nagacevschi, L. Zotta, Ilie Tocan şi mulţi alţii.
Şcoala Eparhială de Fete a fost condusă de Elena Alistar, notorie personalitate a vieţii naţionale din Basarabia, deputat în Sfatul
Ţării de la Chişinău. Printre profesori îi amintim pe M. Dumitru, A. Eremia, A. Smolenschi şi alţii.
Am putea adăuga încă multe referitor la învăţământul bisericesc din Basarabia. Dacă Seminarul din Chişinău i-a dat pe aproape
toţi făuritorii Unirii din 1918, acelaşi Seminar, ca şi cele din Ismail, Bălţi, Edineţ, ca şi Facultatea de Teologie din Chişinău şi cea din
Cernăuţi, au creat, între cele două războaie mondiale, oameni de cultură, savanţi şi preoţi, buni români. Războiul comuniştilor atei i-a
forţat aproape pe toţi să se refugieze în ţară. Mulţi mai ţineau încă minte ce păţiseră sub ţarism. Ceea ce se ştia despre Soviete avea
darul să-i înspăimânte şi mai mult. Dar toţi cei plecaţi au trăit permanent cu speranţa întoarcerii într-o Basarabie eliberată. Ei au fost
în România conştiinţa Basarabiei, chiar sub dictatura comunistă, prosovietică şi atee.
Asociaţii şi publicaţii ecleziastice
O bogată activitate culturală şi bisericească a avut asociaţia preoţească de pe lângă Eparhia de Chişinău, „Uniunea clericilor din
Basarabia”, care avea organul său de presă, „Raza”. În anul 1938, desfiinţându-se această asociaţie, şi-a sistat apariţia şi publicaţia. În
anul 1939, preotul Vasile Ţepordei a reuşit să obţină aprobarea reapariţiei ei. Anul următor, cu ocazia ultimatumului Uniunii Sovietice
şi cedarea Basarabiei, revista „Raza” a continuat să apară la Bucureşti, sub titulatura „Gazeta săptămânală de luptă a refugiaţilor
basarabeni”.
O altă asociaţie culturală a fost şi Căminul Cultural Parohial „Ştefan cel Mare”, care îl avea ca preşedinte, în 1940, de G. Leahu.
Printre reviste amintim „Luminătorul” Casei Eparhiale, „Arhiva” Facultăţii de Teologie, condusă de T. Bulat, „Misionarul”,
„Însemnări Creştine”, editată la Bălţi, precum şi alte publicaţii editate de şcolile ecleziastice.
În cadrul Mitropoliei Basarabiei funcţiona şi un Muzeu Bisericesc.
Personalităţi
Unul dintre marii luptători pentru unirea din anul 1918, alături de arhimandritul Gurie Grosu, a fost stareţul de la Mănăstirea
Suruceni, Dionisie Erhan, viitor vicar la Chişinău şi apoi episcop de Ismail, doctor honoris causa cu doar patru clase primare. „Un
autodidact din clasa marilor autodidacţi din lume”, cum îl numea mitropolitul Ardealului, Antonie Plămădeală, originar din
Basarabia.
Referindu-se la raporturile bisericii din stânga Prutului cu biserica rusă în 1918, Dionisie Erhan se întreba pe bună dreptate: „Se
poate găsi vreun articol sau lege, care ar putea dovedi că răpirea care a fost făcută politiceşte de Rusia, a unei jumătăţi din
Mitropolia Moldovei, ar fi putut da dreptul Sinodului rusesc să anexeze duhovniceşte pe cea lipită politiceşte (Basarabia, n.a.)? Se
poate găsi vreun articol sau lege, care ar putea dovedi că anexarea a avut loc şi este întemeiată pe hotărârile sfintelor canoane şi a
obiceiurilor vechi ale Bisericii Ortodoxe?”.
Desigur, asemenea temeiuri canonice nu au existat şi Dionisie Erhan a explicat pe larg situaţia, prin canonul 8 al Sinodului III
Ecumenic de la Efes, care a lămurit un diferend similar între Patriarhia Antiohiei şi Biserica Ciprului. În încheiere, stareţul Dionisie
afirmă logic: „dacă e vorba de o binecuvântare pentru a organiza o Adunare Bisericească în Basarabia, această binecuvântare
trebuie cerută de la Mitropolitul Moldovei şi Sucevei”. Şi apoi, Dionisie Erhan mai observă ceva: „Iată, nouă, basarabenilor, ruşii ne-
au impus până în anul 1918 episcopi de-ai lor, ruşi, nu de-ai noştri, dar pentru ruşii lor din Japobia şi America au trimis episcopi
ruşi. Cum stăm atunci cu dreptatea şi aplicarea aceleiaşi măsuri pentru toţi?”.
Desigur, alături de Dionisie Erhan putem menţiona şi pe Serghie Bejan – directorul Seminarului Teologic, preotul Ioan Andronic,
Vasile Ţepordei şi mulţi alţii. Toată preoţimea din Basarabia şi-a păstrat conştiinţa naţională având un rol important în făurirea unirii
din 1918 şi a continuat acest rol şi după unire.
Cultele şi sectele din Basarabia
Odată cu răpirea Basarabiei la 1812, regimul ţarist colonizează în acest teritoriu diverse populaţii, ce aveau diverse culte, în scopul
rusificării mai rapide a băştinaşilor.
Catolicii erau, în majoritate, de origine polonă (7500), germană (4275) şi armeană (550), din totalul de 12325 credincioşi.
Majoritatea lor locuiau în judeţele Chişinău, Bălţi şi Tighina, pe când în judeţul Cahul nu era semnalat nici un credincios de acest rit.
Ei aveau 9 parohii, 6 biserici, 8 capele şi 8 preoţi.
Luteranii, de origine germană, erau cei mai privilegiaţi dintre toate naţionalităţile conlocuitoare în Basarabia până la 1918. În total
erau 78000 de credincioşi, circa trei sferturi din ei locuind în judeţul Cetatea Albă. Aveau 23 de biserici, 57 de case de rugăciuni şi
numai 9 pastori.
Armenii – gregorieni erau cei mai vechi dintre creştinii de altă confesiune din Basarabia. Fiind 1665 de credincioşi, majoritatea
din ei locuiau în judeţele Chişinău, Cetatea Albă şi Bălţi. Aveau 3 parohii, 1 capelă, 7 biserici, dintre care 2 pustii şi 4 preoţi.
Evreii de rit mozaic. După Polonia, Moldova ocupa al doilea loc în Europa privind densitatea etnografică, fiind în total în număr
de 352.523, din care 100000 erau refugiaţi. Majoritatea evreilor locuiau în judeţele Chişinău, Hotin şi Soroca şi aveau, în total, 366
sinagogi şi case de rugăciuni.
În afară de aceste culte, în Basarabia mai existau şi câteva secte religioase. Acum asistăm la un proces de descreştere a numărului
sectanţilor separatişti, adventişti şi stundişti, care au început să fie asimilaţi de baptişti. În total, în această perioadă se înregistrează
800 – 900 de adventişti, peste 100 de molocani, care locuiau disparat, 20340 de rascolanici, care aveau 16 parohii, 19 biserici şi 16
preoţi. Ei erau de 3 tâlcuri: uniţi, popoviţi şi bezpovţi. Baptiştii erau în număr de 3393, majoritatea din ei locuind în judeţele Cetatea
Albă şi Hotin.
Reactualizarea problemei bisericii din Basarabia

În perioada domniei lui Carol al II – lea, mitropolitul Gurie Grosul s-a retras din funcţie, se pare forţat de acesta. În locul său a fost
ales mai întâi locţiitor şi apoi titular, Efrem Enăchescu. La scurt timp după aceasta s-a început un nou calvar pentru Basarabia. La 23
august 1939 a fost semnat pactul Molotov-Ribbentrop, iar la 26 – 28 iunie 1939 Uniunea Sovietică a trimis notele ultimative
României, prin care aceasta a fost nevoită să cedeze provincia din stânga Prutului. Ca şi în trecut, când după fiecare ocupaţie politică,
Biserica Ortodoxă Rusă a operat simultan şi o ocupaţie bisericească, în ciuda prevederilor canonice, aşa a fost şi în anul 1940, când a
fost numit la Chişinău un episcop rus, degradând Mitropolia Basarabiei la rang de Episcopie, fără nici un tratat, fie el adevărat sau
fals. Biserica Ortodoxă Română nu a fost întrebată şi nici nu i s-a cerut permisiunea. Ea putea să-şi menţină jurisdicţia canonică
asupra Basarabiei, în ciuda graniţelor politice, aşa cum şi-o menţine în banatul sârbesc şi în Ungaria.
După trei ani de revenire, în timpul războiului, la sânul Patriei (1941 - 1944), Basarabia şi biserica au fost ocupate încă o dată de
ruşi după acelaşi tipic. Nici în 1940, nici în 1944, Patriarhul Rusiei nu avea dreptul să fie patriarh al moldovenilor români, deoarece în
art. 34 apostolic se spune clar: „Se cade ca episcopii fiecărui neam să cunoască pe cei dintâi dintre dânşii şi să-l socotească pe el
drept căpetenie şi nimic mai de seamă să nu se facă fără încuviinţarea acestuia”. Desigur, acesta nu poate fi altcineva decât Patriarhul
României.
În anul 1992, episcopul Petru de Bălţi a repus problema reînfiinţării Mitropoliei Basarabiei în cadrul Patriarhiei Române, care
acum activează în stânga Prutului.
Nu putem uita cuvintele mitropolitului Antonie Plămădeală: „Limba şi simţirea sângelui românesc n-au căzut în somn de moarte.
Şi-apoi, până şi din moarte există trezire. Cu atât mai mult din somn”.

Oxana VĂRZARU
Chişinău
Republica Moldova, situată la sud-
estul Europei, o ţară cu principii şi
reglementări democratice, care
promovează dezvoltarea normelor de
drept, libera circulaţie, egalitatea
şanselor, standarde de viaţă europene etc.
este totuşi un stat foarte departe de
declaraţiile şi realităţile pe care le
prezintă. E de ajuns să facem o mică
excursie prin Chişinău ca să ne dăm
seama cât de aproape suntem de Uniunea
Europeană şi de principiile democratice.
Feţe posomorâte, străzi murdare,
canalizări stricate, râuri de apă pe stradă,
mizerie prin parcuri, preţuri europene la salarii
moldoveneşti, drumuri cu gropi etc., acestea
sunt o parte din indicii care ne arată cine
suntem şi unde mergem.
Societatea este obosită să asculte
promisiunile de rutină ale politicienilor, să
vadă noroiul şi acuzaţiile pe care şi le aduc
guvernaţii unii altora. Oamenii vor doar să fie
susţinuţi, sprijiniţi şi înţeleşi. Cea mai mare
greşeală a tuturor oamenilor politici şi, totodată
indicile calitativ de apreciere a
profesionalismului acestora, este atunci când,
ajunşi la putere, ei încearcă să
implimenteze programe şi reforme noi
fără a analiza şi aprecia unele aspecte
pozitive a ceea ce a fost creat şi
implimentat. Un om politic interesat de
societate şi de alegătorii săi nu se va
opri la discursurile şi acuzaţiile publice
în adresa adversarilor. Activitatea sa va
fi susţinută de acţiuni, de fapte, planuri,
programe şi acuzaţii însoţite de
argumente reale şi dovezi raţionale în
diferite probleme. De asta are nevoie
societatea moldovenească ajunsă în
Lideri ai ACPBB împreună cu
istorici de la Chişinău
ACPBB la Cania, 24 octombrie 2009
Pericolul anticipatelor şi impactul lor asupra societăţii moldoveneşti

pragul sărăciei. Cetăţeniii au obosit să
muncească şi să trăiască în mizerie. Ei
vor o viaţă mai bună şi un viitor mai bun.
Am uitat cu toţii ce înseamnă pur şi
simplu să trăieşti, să savurezi fiecare clipă
a vieţii, deoarece toţi suntem preocupaţi
de problema supravieţuirii, cum să
împărţim micul salariul de la o lună la
alta.
Făcând o mică analiză a programelor
electorale a tuturor partidelor politice, am
observat că toate optau pentru standarde
de viaţă mai bune, locuri de muncă,
salarii mai mari etc. Promisiuni drăguţe şi
plăcute, dar unde sunt planurile şi
proiectele de aplicare a acestor vise în
realitate?
Suntem în preajma alegeri
preşedintelui statului, cu o situaţie social-
politică dezechilibrată, cu o economie la
pământ, cu cetăţeni plecaţi la muncă peste
hotare, cu tineri care sunt gata să fugă de
săracia în care trăiesc. Sunt foarte curioasă
dacă aceşti politicieni, atunci când fac
declaraţii în faţa oamenilor, se gândesc şi la
problemele lor sau doar la fotoliu pe care
trebuie să-l ocupe. Alegerea preşedintelui este
o problemă foarte delicată şi foarte complicată,
ţinând cont de taberele formate şi de situaţia
social-economică din ţară. Oamenii stau în
suspans, aşteptând schimbarea şi soluţionarea
problemei.
În cazul în care preşedintele nu va fi ales,
pericolul anticipatelor va fi inevitabil, dar nu
ştiu dacă aceşti oameni politici se gândesc şi la
viaţa oamenilor, în afară de legi, Constituţie,
Coduri, Curte de Justiţie şi alte instanţe care să
le confirme sau să infirme chiar propriile lor
decizii luate într-un mod nu tocmai raţional.
Dacă sunt atât de interesaţi de soarta oamenilor
simpli, de ce nu jertvesc salariul lor pe o lună
şi să-l împartă familiilor social vulnerabile,
orfanilor, pensionarilor sau studenţilor, care au
o situaţie mult mai rea decât a lor. Alegerile
anticipate, dacă vor fi, se vor desfăşura
într-un context cu totul şi cu totul
special. Pe lângă faptul că vor aduce ţara
în pragul dezastrului, vom afla şi noi
detalii despre viaţa şi activitatea unor
politicieni, deoarece acuzaţiile şi
procesele la Curtea Constituţională nu
vor dispărea. Cetăţenii vor fi
dezorientaţi, dezinformaţi şi confuzi în
ceea ce priveşte viaţa politică. Vor fi
afectaţi de principiul vechii melancolii
care, de regulă, apare în situaţiile de
criză şi care s-a observat la celelalte
alegeri parlamentare. Este greu să ne
pronunţăm într-un fel vizavi de
soluţionarea problemei alegerei
preşedintelui, însă contăm pe
raţionalitatea, obiectivitatea, simţul
datoriei şi al responsabilităţii, al
oamenilor politici, reprezentanţii noştri
în instanţele puterii.
În legătură cu situaţia actuală din domeniul cercetării şi
predării istoriei în Republica Moldova Asociaţia Istoricilor din
Republica Moldova se pronunţă pe următoarelor subiecte:
I. Impactul politicii comuniste asupra învăţământului
istoric, viziunea AIRM asupra reformării învăţământului istoric.
Reieşind din faptul că guvernul comunist a politizat şi
ideologizat învăţământul istoric care a condus la degradarea
educaţiei istorice, AIRM propune lansarea unui proces democratic
şi transparent de reabilitare a istoriei ca disciplină şcolară, urmat
de elaborarea unui pachet de acte ce ar facilita promovarea unor
politici educaţionale calitative şi eficiente:
a. Restabilirea în lista examenelor de bacalaureat a istoriei care ar
facilita o mai bună însuşire a acestui obiect şi ar contribui
calitativ la formarea cetăţeanului;
b. elaborarea şi aprobarea concepţiei naţionale de predare a
istoriei;
c. aprobarea unui set de cerinţe şi criterii actuale de elaborare a
manualelor şcolare;
d. lansarea concursului de elaborare a unei serii noi de manuale la
istorie, care să aibă la bază principiul alternativei (minimum
două manuale la obiect pentru fiecare clasă);
e. ţinând cont de faptul că majoritatea manualelor actuale de istorie
(integrată) conţin un şir de erori, sunt politizate şi nu corespund
rigorilor educaţionale contemporane (vezi raportul Institutului
de Analiză Internaţională a Manualelor Şcolare „Georg Eckert”
din aprilie 2006 ascuns de guvernarea comunistă şi dat
publicităţii de către AIRM abia pe data de 28.10.2009
http://www.airm.reg.md/wp/?p=283) solicităm retragerea şi
înlocuirea lor, până la elaborarea setului nou de manuale cu
manualele existente.
II. Poziţia AIRM privind Enciclopedia Republicii Moldova
La finele lunii august 2009 a fost pus în circuit
„Enciclopedia Moldovei. Republica Moldova, Chişinău, 2009",
despre conţinutul căreia comunitatea ştiinţifică a exprimat mari
rezerve.
Având în vedere netransparenţa prin care s-a lucrat la editarea
acestui volum, lipsa unui concept ştiinţific privind editarea
Enciclopediei Moldovei, netransparenţa în angajarea personalului (30
de unităţi) dar şi a autorilor pentru scrierea articolelor, Asociaţia
Istoricilor din Republica Moldova constată:
1. Lucrarea „Enciclopedia Republicii Moldova”, din punct de
vedere ştiinţific, nu justifică banii alocaţi;
2. Conţinutul „Enciclopediei” nu corespunde nivelului actual al
ştiinţei;
3. Conceptele istorice puse la baza „Enciclopediei”, în mare
parte de factură sovietică, compromit imaginea Republicii
Moldova în calitate de stat suveran.
În acest context, Asociaţia Istoricilor din Republica Moldova
consideră necesar să specifice:
1. Programul „Enciclopedia Republicii Moldova”, în formatul
actual, în condiţiile crizei economice prin care trece Republica
Moldova, este un lux inacceptabil, care trebuie restructurat şi
redefinit;
2. Lucrarea „Enciclopedia Republicii Moldova” trebuie
reevaluată sub aspect istoric de către cercetători credibili, fără
intervenţia dictatului administrativ şi politic;
3. „Enciclopedia Republicii Moldova” trebuie să devină cu
adevărat o carte de vizită a ţării noastre şi nu o carte a ruşinii
naţionale.
III. Reconceptualizarea proiectului AŞM „Istoria
Moldovei”. Două state, două academii de ştiinţe – o singură
istorie
Având în vedere graba şi netransparenţa cu care s-a lucrat la
formarea grupurilor de lucru privind elaborarea monografiei
colective „Istoria Moldovei”, la selectarea coordonatorilor şi a
specialiştilor pentru scrierea celor şase volume preconizate,
ţinând cont de lipsa până în prezent a unui concept ştiinţific
unitar, precum şi de faptul că o lucrare cu denumirea „Istoria
Moldovei”, atât teritorial cât şi istoric priveşte două state cu
limbă şi istorie comună - Republica Moldova şi România,
Asociaţia Istoricilor din Republica Moldova

estui am am iniţiat contacte cu Organizaţia Studenţilor Basarabeni din oraş
bri ai Asociaţiei, care să fie capabili, în scurt timp, să preia şi frâiele aceaste
n oraşul nostru, în colaborare cu care am reuşit, în ciuda tuturor greutăţilo
Martie – Luna Basarabiei” şi “Luna Noiembrie – Luna Bucovinei”, car
nt. Este locul aici să menţionez aceste organizaţii: “Societatea pentru Limb
ndor, Braşov; Fundaţia Naţională “Neamul Românesc”; Despărţământul
etatea “Cultul Eroilor”; Organizatia Studenţilor Basarabeni, recent înfiinţat

din Chişinău, în zilele protestelor populare izbucnite în capitala Basa
zi foto). Preotul basarabean, nonagenar, Enache Valeriu, membru fondator,

cu demnitate ştiinţa academică din
exprimate, Asociaţia Istoricilor din
ită conducerii Academiei de Ştiinţe să
în cauză şi restabilească Institutul de
academic general recunoscut.
Nicoară NICOLAE
ul nostru, din rândul cărora doresc să
ia. Un sprijin am găsit în câteva ONG-
r, să organizăm, în fiecare an, câte un
e au fost apreciate de fiecare dată de
a şi Literatura Romana în Bucovina”,
Central “ASTRA”; Cercul de Istorie
ă la Braşov, s.a.
lturală în care vom avea chiar invitaţi
financiar, am organizat şi îndrumat, la
s pentru cei trei studenţi-eroi, ucişi în
rabiei urmare a fraudarii alegerilor
astăzi preşedintele de onoare al filialei
ov a A.C.P.B.B.
